Legal Document

Category: 174

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 370 της 10 Ιουν./4 Ιουλ. 1967  (ΦΕΚ Α΄ 113)  (Διορθ. Ημαρτ. ΦΕΚ Α΄ 157 της 8 Σεπτ. 1967)  Περί Οργανισμού της Σχολής Ικάρων. Σύμφωνα με το άρθρ. ΙΙ Π.Δ. 98/30 Απρ.-6 Μαΐου 1987 (ΦΕΚ Α΄ 60), όπου με εξουσιοδοτική διάταξη προβλέπονται αρμοδιότητες της Διοίκησης Αεροπορικής Εκπαίδευσης και του Διοικητή της και αφορούν τη Σχολή Ικάρων ασκούνται από το Γενικό Επιτελείο Αεροπορίας. 1.΄Εχοντες υπ’ όψιν: α)Το άρθρ. 4 παρ. 1 και 6 του Α.Ν. 969/1946 «περί συγκροτήσεως και οργανώσεως του Προσωπικού της Ε.Β.Α.». β)Το άρθρ. 1 παρ. 5 του Ν.Δ. 117/1946 «περί οργανισμού της Βασ. Αεροπορίας». γ)Το Ν.Δ. 2179/1952 «περί τρόπου επιλογής των υποψηφίων αξιωματικών και υπαξιωματικών του Στρατού Ξηράς, Β. Ναυτικού και Βασ. Αεροπορίας». δ)Το άρθρ. 4 του Α.Ν. 1533/1950 «περί αναδιοργανώσεως του Τεχνικού Προσωπικού της Β. Αεροπορίας», κυρωθέντος δια του Νόμ. 2113/1952. ε)Το άρθρ. 1 του Ν.Δ. 3537/1956 «περί διατάξεων αφορωσών τας Σχολάς Αεροπορίας». ς)Τα άρθρ. 15, 18 και 25 Ν.Δ. 2387/1953 «περί Υπουργείου Εθνικής Αμύνης και των οργάνων της Ανωτάτης Διοικήσεως και ελέγχου των Ενόπλων Δυνάμεων», ως ετροποποιήθησαν και συνεπληρώθησαν δια του υπ’ αριθ. 2470/1953 ομοίου. ζ)Τα άρθρ. 4 και 5 του Ν.Δ. 4439/1964 «περί παρατάσεως προθεσμιών αναγνωρίσεως γάμων Στρατιωτικών τελεσθέντων άνευ αδείας και άλλων τινών διατάξεων». η)Το άρθρ. 2 του από 6/25.2.1953 Β.Δ/τος «περί καθορισμού Κλάδων, Κατηγοριών και Ειδικοτήτων του μονίμου προσωπικού της Βασ. Αεροπορίας και περί τρόπου εισόδου εις τα μόνιμα στελέχη εκάστου Κλάδου, Κατηγορίας και Ειδικότητος.    θ)Το άρθρ. 2 του από 18/19.2.1957 Β.Δ/τος «περί τρόπου εισόδου εις τα μόνιμα στελέχη αξιωματικών ειδικοτήτων τινών της Βασ. Αεροπορίας». ι)Την, κατ’ άρθρ. 1 παρ. 4 του Νόμ. 3644/1956 εκδοθείσαν υπ’ αριθ. 30003 της 2/7.2.1957 Απόφασιν του Υπουργού Εθνικής Αμύνης «περί θεσπίσεως νέων ειδικοτήτων μονίμων αξιωματικών Ε.Β.Α. κλπ.» ια)Την υπό στοιχεία Φακέλλου 31ΑΑΕ/3051/5/ ΜΕΛ/Ε.1767/14.5.1966 αναφοράν. ιβ)Την υπ’ αριθ. 76/1967 γνωμοδότησιν του Ανωτάτου Συμβουλίου Αεροπορίας. ιγ)Γνωμοδότησιν του Συμβουλίου της Επικρατείας διατυπουμένην εν τοις υπ’ αριθ. 270/1967 Πρακτικοίς αυτού. 2.Προτάσει του Ημετέρου επί της Εθνικής Αμύνης Υπουργού, αποφασίζομεν και διατάσσομεν: ΜΕΡΟΣ Ι΄ ΚΕΦΑΛΑΙΟΝ Α΄. ΣΚΟΠΟΣ-ΓΕΝΙΚΑΙ ΔΙΑΤΑΞΕΙΣ Σκοπός ΄Αρθρ.1.-Σκοπός της Σχολής ΙΚΑΡΩΝ (Συντετμημένος τίτλος Σ.Ι.) είναι η δια καταλλήλου εκπαιδεύσεως παραγωγή μονίμων αξιωματικών Ιπταμένων Γενικών Υπηρεσιών, μηχανικών και ετέρων ειδικοτήτων της Ελληνικής Βασιλικής Αεροπορίας, καθοριζομένων υπό των εκάστοτε ισχυουσών διατάξεων. Γενικαί διατάξεις ΄Αρθρ.2.-1.Η Σχολή Ικάρων είναι Ανώτατον Εκπαιδευτικόν ΄Ιδρυμα του Κράτους, ισότιμον προς τα λοιπά εν αυτώ λειτουργούντα, υπαγόμενον ιεραρχικώς εις το Υπουργείον Εθνικής Αμύνης/Γ.Ε.Α. (΄Αρθρ. 5 του Ν.Δ. 4439/1964). 2.Η Σχολή Ικάρων περιλαμβάνει τα τμήματα Ιπταμένων και μηχανικών, ως και έτερα τοιαύτα συνιστώμενα κατά Νόμον. Περί της εκπαιδεύσεως, οργανώσεως, λει-τουργίας, διδακτικού προσωπικού παρά τοις τελευταίοις θέλει διαλάβει Β.Δ/μα εκδιδό-       (Αντί για τη σελ. 277(δ) Σελ. 277(ε) Τεύχος 1145-Σελ. 59 38.Γ.β.1-2 Σχολή Ικάρων   304 μενον κατά την σύστασίν των. 3.Έδρα της Σχολής είναι η Δεκέλεια.  «Παραρτήματα αυτής δύναται να λειτουργούν σε άλλες περιοχές, ανάλογα με τις ανάγκες της Εκπαιδεύσεως. Εκπαίδευση είναι δυνατόν να παρέχεται επ’ ωφελεία της ΣΙ και από άλλες Μονάδες της ΠΑ σύμφωνα με τις εκάστοτε ανάγκες της». Το μέσα σε « » εδάφιο, προστέθηκε από το άρθρ. 1 παρ. 1 του Π.Δ. 463/31 Οκτ.-13 Νοεμ. 1991 (ΦΕΚ Α΄ 172). «4.Η διάρκεια φοίτησης στη Σχολή Ικάρων είναι τετραετής και περιλαμβάνει τα μαθήματα που καθορίζονται στον παρόντα Οργανισμό. Η πτητική εκπαίδευση για το Τμήμα Ιπταμένων θα ενεργείται σύμφωνα με τη ροή εκπαίδευσης και τα σχετικά προγράμματα. Η ειδίκευση των μαθητών του τμήματος Μηχανικών σε αντικείμενα Μηχανικού ή Τηλεπικοινωνιών-Ηλεκτρονικών ή Μηχανικού Αεροπορικών Εγκαταστάσεων πραγματοποιείται στο διάστημα τετραετούς φοίτησης στη Σχολή, η δε κατανομή των μαθητών στις παραπάνω ειδικότητες θα ρυθμίζεται από το ΑΑΣ σύμφωνα με τις εκάστοτε ανάγκες της Υπηρεσίας». Η παρ. 4, που είχε αντικατασταθεί από το Β.Δ. 688/1969 (ΦΕΚ Α΄ 215), αντικαταστάθηκε και πάλι ως άνω από το άρθρ. 1 Π.Δ. 60/16-26 Φεβρ. 1985 (ΦΕΚ Α΄ 24). «5.Σε περίπτωση εμπολέμου καταστάσεως ή γενικής επιστρατεύσεως, δύναται με απόφαση του ΥΕΘΑ μετά σύμφωνη γνώμη του ΑΑΣ να διακόπτεται ή και να συντομεύεται η εκπαίδευση των Ικάρων σε ορισμένες ή σε όλες τις Τάξεις και Τμήματα της Σχολής. Με όμοιο τρόπο δύναται να αποφασίζεται και η συνέχιση της εκπαιδεύσεως». Η παρ. 5 αντικαταστάθηκε ως άνω από το άρθρ. 1 παρ. 2 του Π.Δ. 463/31 Οκτ.-13 Νοεμ. 1991 (ΦΕΚ Α΄ 172). 6.Οι ευδοκίμως αποφοιτώντες της Σχολής ονομάζονται μόνιμοι Ανθυποσμηναγοί της αντιστοίχου ειδικότητος.    Σελ. 278(ε) Τεύχος 1145-Σελ. 60 Η μεταξύ τούτων σειρά αρχαιότητος καθορίζεται βάσει του αθροίσματος βαθμολογίας των τριών πρώτων ετών, προστιθεμένου τούτου εις το τριπλάσιον του μέσου όρου βαθμολογίας του τετάρτου έτους, του συνολικού αθροίσματος διαιρουμένου δια έξ ήτοι κατά τον επόμενον τύπον. (Α+Β+Γ)+3Δ 6  7.Το εκπαιδευτικόν έτος της Σχολής διαρκεί επί δωδεκάμηνον με διακοπάς κατά τας εορτάς των Χριστουγέννων και του Πάσχα ως και κατά την θερινήν περίοδον, αναλόγως των αναγκών της Υπηρεσίας.                                  Σχολή Ικάρων 38.Γ.β.2   305                (Αντί της σελ. 279) Σελ. 279(α) 321-113 38.Γ.β.2 Σχολή Ικάρων   306 ΜΕΡΟΣ ΙΙ΄ ΚΕΦΑΛΑΙΟΝ Α΄ ΟΡΓΑΝΩΣΙΣ-ΠΡΟΣΩΠΙΚΟΝ-ΚΑΘΗΚΟΝΤΑ- ΑΡΜΟΔΙΟΤΗΤΕΣ Οργάνωσις-Σύνθεσις Προσωπικού ΄Αρθρ.3.-1.Η οργάνωσις της Σχολής Ικάρων εφαίνεται ως κατωτέρω: Προσωπικόν ΄Αρθρ.4.-1.Το Προσωπικόν της Σ.Ι. διακρίνεται εις τοιούτον διοικήσεως, διδακτικόν, εκπαιδευόμενον και Διοικητικής μερίμνης. 2.Το Προσωπικόν Διοικήσεως αποτελείται εκ μονίμων εν ενεργεία Αξιωματικών της ΕΒΑ και κατά προτίμησιν προελεύσεως Σ.Ι. 3.Η Σχολή Ικάρων διοικείται υπό Ταξιάρχου Ι.Γ.Υ.-Ε.Β.Α. 4.Ως Υποδιοικητής τοποθετείται Σμήναρχος προελεύσεως Σ.Ι. 5.Ως Διοικητής Σμηναρχίας Εκπ/σεως Αέρος, τοποθετείται Σμήναρχος Ι.Γ.Υ. προελεύσεως Σ.Ι., κατέχων πτυχίον Εκπαιδευτού Πτήσεων Κατηγορίας Α2. 6.Ως Δ/τής Σμηναρχίας εκπ/σεως Εδάφους, τοποθετείται Σμήναρχος προελεύσεως Σ.Ι., απόφοιτος Κέντρου Εκπαιδευτών Εδάφους Ημεδαπής ή αλλοδαπής. 7.Το προσωπικόν Διοικήσεως είναι: α)Ο Διοικητής Σ.Ι. β)Ο Υποδιοικητής γ)Ο Τμηματάρχης Εκπ/σεως και Προγραμμάτων. δ)Ο Διοικητής Σμηναρχίας Εκπ/σεως Αέρος ε)Ο Διοικητής Σμηναρχίας Εκπ/σεως Εδάφους. ς)Οι Διοικηταί Μοιρών Εκπ/σεως Αέρος ζ)Ο Διοικητής Μοίρας Ικάρων η)Ο Διοικητής Μοίρας Εκπ/σεως Εδάφους θ)Ο Επόπτης Εκπ/σεως Ιπταμένων ι)Ο Επόπτης Εκπ/σεως Μηχανικών ια)Οι Διοικηταί Σμηνών Εκπ/σεως Αέρος ιβ)Οι Αξιωματικοί Επιτηρηταί. Διοικητής Σ.Ι. ΄Αρθρ.5.-1.Ο Διοικητής Σ.Ι. είναι υπεύθυνος δια την αγωγήν και εκπαίδευσιν των Ικάρων, δια την στρατιωτικήν και αεροπορικήν κατάρτισιν αυτών και γενικώτερον δια την επίτευξιν του κατά το άρθρ. 1 επιδιωκομένου σκοπού.     Σελ. 280(α) 321-114 2.Προΐσταται της Σχολής και διοικεί ταύτην. 3.Διευθύνει, επιβλέπει, παρακολουθεί και ελέγχει την συντελουμένην εκπαίδευσιν. 4.Κατευθύνει το προσωπικόν προς επιτυχίαν του ανατιθεμένου αυτώ έργου, βάσει των υφισταμένων Κανονισμών και των Διαταγών των Προϊσταμένων Αρχών. 5.Ευθύνεται δια την καλήν εκτέλεσιν πάσης εν τη Σχολή υπηρεσίας, την διατήρησιν της πειθαρχίας, την εκπαίδευσιν, την επάρκειαν του προσωπικού και Μέσων, ως και δι’ άπαντα τα ζητήματα τα αφορώντα την εσωτερικήν Υπηρεσίαν της Σχολής.                                           Σχολή Ικάρων 38.Γ.β.2   307 Υποδιοικητής ΄Αρθρ.6.-1.Ο Υποδιοικητής είναι ο άμεσος βοηθός και αναπληρωτής του Διοικητού. 2.Κατευθύνει, επιβλέπει και συντονίζει την ομαλήν λειτουργίαν πασών των Υπηρεσιών της Σχολής, εντός του πλαισίου των Διαταγών και κατευθύνσεων του Διοικητού. 3.Επιβλέπει την εκτέλεσιν της εσωτερικής Υπηρεσίας, την τάξιν, την πειθαρχίαν και την Διοικητικήν μέριμναν. 4.Αναπληροί τον Διοικητήν εν περιπτώσει προσωρινής απουσίας ή κωλύματός του ή όταν δια Διαταγής ορισθή να ασκήση καθήκοντα Διοικητού, εν περιπτώσει μακράς απουσίας τούτου. Τμηματάρχης Εκπαιδεύσεως και    Προγραμμάτων ΄Αρθρ.7.-1.Παρέχει γενικάς κατευθύνσεις επί θεμάτων εκπαιδεύσεως. 2.Ευθύνεται δια την εκπόνησιν των αναλυτικών προγραμμάτων εκπαιδεύσεως βάσει του γενικού τοιούτου. 3.Καθορίζει τας εις εκπαιδευτάς και εκπαιδευτικά μέσα ανάγκας. 4.Συντονίζει και παρακολουθεί την συντελουμένην εκπαίδευσιν. 5.Ευθύνεται δια την σύνταξιν και υποβολήν προς τας προϊσταμένας αρχάς εκθέσεων, αναφορών εκπαιδεύσεως και των τελικών πινάκων βαθμολογίας. 6.Μεριμνά δια την σύγκλησιν του εκπαιδευτικού Συμβουλίου και εισηγείται επί θεμάτων εκπαιδεύσεως. 7.Εκπονεί μελέτας προς βεβαίωσιν και εκσυγχρονισμόν της εκπαιδεύσεως. 8.Είναι ο άμεσος Σύμβουλος του Δ/τού επί παντός εκπαιδευτικού θέματος. Διοικητής Σμηναρχίας Εκπαιδεύσεως Αέρος ΄Αρθρ.8.-1.Υλοποιεί την πολιτικήν της Διοικήσεως επί θεμάτων εκπαιδεύσεως Αέρος. 2.Διευθύνει την εν τη Σμηναρχία Εκπαιδεύσεως Αέρος συντελουμένην εκπαίδευσιν. 3.Ευθύνεται δια την εφαρμογήν των αναλυτικών προγραμμάτων εκπαιδεύσεως αέρος. 4.Επιβλέπει και απαιτεί την ανελλιπή παρουσίαν απάντων των εκπαιδευτών κατά τας ώρας των πτήσεων και την συμμόρφωσιν τούτων προς τα ισχύοντα προγράμματα και διαδικασίας εκπαιδεύσεως. 5.Εξετάζει κατά καιρούς τους εκπαιδευτάς αέρος και εκπαιδευομένους προς διαπίστωσιν των επιπέδων επιδόσεως. 6.Κατανέμει εκπαιδευτάς και Ικάρους κατά Μοίρας και Σμήνη και εκμεταλλεύεται το διατιθέμενον εκπαιδευτικόν προσωπικόν και αεροπλάνα κατά τον πλέον αποδοτικόν τρόπον.    7.Εισηγείται την διακοπήν της εκπαιδεύσεως παντός παραβαίνοντος τους κανόνας πτήσεων, ως και την αφαίρεσιν του πτυχίου εκπαιδευτού πτήσεων παντός επιδεικνύοντος αδιαφορίαν, ολιγωρίαν και ανεπάρκειαν εις την εκτέλεσιν των εκπαιδευτικών του καθηκόντων. 8.Εισηγείται εις το Εκπαιδευτικόν Συμβούλιον ζητήματα της αρμοδιότητός του. 9.Ενημερώνει την Διοίκησιν επί της προόδου της εκπαιδεύσεως και αναφέρει υφισταμένας δυσχερείας, εισηγούμενος μέτρα θεραπείας. 10.Εισηγείται μέτρα προς βελτίωσιν και εκσυγχρονισμόν της εκπαιδεύσεως αέρος, ως και της ασφαλείας των πτήσεων. Διοικητής Σμηναρχίας Εκπαιδεύσεως    Εδάφους Άρθρ.9.-1.Υλοποιεί την πολιτικήν της Διοικήσεως επί θεμάτων εκπαιδεύσεως εδάφους. 2.Διευθύνει την εν τη Σμηναρχία Εκαπιδεύσεως Εδάφους συντελουμένην εκπαίδευσιν. 3.Ευθύνεται δια την εφαρμογήν των αναλυτικών προγραμμάτων εκπαιδεύσεως εδάφους. 4.Επιβλέπει και απαιτεί την ανελλιπή παρουσίαν απάντων των εκπαιδευτών και την συμμόρφωσιν τούτων προς τα ισχύοντα προγράμματα και διαδικασίας εκπαιδεύσεως. 5.Παρακολουθεί κατά καιρούς τους εκπαιδευτάς εδάφους και εκπαιδευομένους προς διαπίστωσιν των επιπέδων επιδόσεως. 6.Κατανέμει τους Ικάρους κατά Σμήνη και Τμήματα και εκμεταλλεύεται το εκπαιδευτικόν προσωπικόν και τα διατιθέμενα μέσα κατά τον πλέον αποδοτικόν τρόπον. 7.Εισηγείται την διακοπήν της εκπαιδεύσεως των υστερούντων Ικάρων. 8.Ελέγχει την απόδοσιν του διδακτικού προσωπικού, λαμβάνει μέτρα προς βελτίωσιν της αποδόσεώς του και εισηγείται την απομάκρυνσιν παντός επιδεικνύοντος αδιαφορία, ολιγωρίαν και ανεπάρκειαν εις την εκτέλεσιν των εκπαιδευτικών του καθηκόντων. 9.Εισηγείται εις το Εκπαιδευτικόν Συμβούλιον θέματα της αρμοδιότητός του. 10.Ενημερώνει την Διοίκησιν επί της προόδου της εκπαιδεύσεως και αναφέρει υφισταμένας δυσχερείας εισηγούμενος μέτρα θεραπείας. 11.Εισηγείται μέτρα προς βελτίωσιν και εκσυγχρονισμόν της εκπ/σεως εδάφους. Διοικηταί Μοιρών Εκπαιδεύσεως Αέρος ΄Αρθρ.10.-1.Ευθύνονται δια την διεξαγωγήν της εκπαιδεύσεως Αέρος, συμφώνως προς τους ισχύοντας κανονισμούς, Δ/γάς, Οδηγίας και τα αναλυτικά Προγράμματα Εκπαιδεύσεως.  (Αντί της σελ. 281) Σελ. 281(α) 321-115 38.Γ.β.2 Σχολή Ικάρων   308 2.Παρακολουθούσι την πρόοδον των Ικάρων και κατευθύνουν τας προσπαθείας των Εκπαιδευτών. 3.Παρακολουθούσι περιοδικώς την προπαρασκευήν και ενημέρωσιν των Ικάρων υπό των Εκπαιδευτών Πτήσεων και ελέγχουν την αρτιότητα ταύτης. 4.Παρακολουθούσιν επισταμένως την ικανότητα και πρόοδον των Ικάρων εις τας Πτήσεις, εξετάζοντες τινάς εκ τούτων ως και άπαντας τους υστερούντας, αποφαίνονται δε περί της συνεχίσεως της εκπαιδεύσεώς των ή της παραπομπής των εις το Συμβούλιον Ικανότητος. 5.Αποφαίνονται περί της καταλληλότητος του καιρού και διακόπτουν εν ακαταλληλότητι μερικώς ή ολικώς τας πτήσεις, αναφέροντες σχετικώς εις τον Διοικητήν Σμηναρχίας Εκπ/σεως Αέρος. 6.Παρακολουθούσι τους Εκπαιδευτάς Πτήσεων και εξετάζουν τούτους ως προς την εκπαιδευτικήν των ικανότητα, την προαγωγήν του πτυχίου των και την υπ’ αυτών χρησιμοποιουμένην τεχνικήν. 7.Παρακολουθούσι και ελέγχουσι τους Διοικητάς των Σμηνών Εκπαιδεύσεως Αέρος. 8.Παρακολουθούσι και ελέγχουσι την τήρησιν των Κανονισμών Πτήσεων και Διαταγών Ασφαλείας Πτήσεων. Διοικητής Μοίρας Ικάρων ΄Αρθρ.1.-1.Διοικεί την Μοίραν Ικάρων συμμορφούμενος προς τους ισχύοντας Κανονισμούς και τας υφισταμένας Δ/γάς και Οδηγίας. 2.Παρακολουθεί και επιβλέπει την εμφάνισιν, πειθαρχίαν και αγωγήν των Μαθητών. 3.Παρακολουθεί την υγιά διαβίωσιν και ενδιαίτησιν των Ικάρων, εισηγούμενος μέτρα προς βελτίωσιν. 4.Επιβλέπει την ευπρέπειαν και την τάξιν εν τοις θαλάμοις και εν τω εστιατορίω. 5.Παρακολουθεί και κατευθύνει τους Διοικητάς των Σμηνών και τους Αξιωματικούς Επιτηρητάς. Διοικητής Μοίρας Εκπαιδεύσεως Εδάφους ΄Αρθρ.12.-1.Ευθύνεται δια την διεξαγωγήν της Εκπαιδεύσεως Εδάφους συμφώνως προς τους ισχύοντας Κανονισμούς, Διαταγάς, Οδηγίας και αναλυτικά προγράμματα εκπαιδεύσεως. 2.Εισηγείται εν συνεργασία μετά των Εποπτών Εκπαιδεύσεως και τη βοηθεία των οικείων Καθηγητών εκάστου μαθήματος, την αναθεώρησιν των αναλυτικών προγραμμάτων εκπαιδεύσεως της αρμοδιότητός του, όπου απαιτείται τοιαύτη.    Σελ. 282(α) 321-116 3.Συντονίζει και επιβλέπει την εκπόνησιν των εβδομαδιαίων προγραμμάτων εκπαιδεύσεως. 4.Μεριμνά δια την διεξαγωγήν των εξετάσεων βάσει των κειμένων διατάξεων και την σύνταξιν των πινάκων βαθμολογίας των Ικάρων. 5.Παρακολουθεί την εξέλιξιν των Ικάρων και εισηγείται μέτρα προς βελτίωσιν και εκσυγχρονισμόν της εκπ/σεως. 6.Εισηγείται την σύγκλησιν του Εκπαιδευτικού Συμβουλίου δια ζητήματα εκπ/σεως. Επόπται Εκπαιδεύσεως ΄Αρθρ.13.-1.Ευθύνονται δια την διεξαγωγήν της εκπαιδεύσεως συμφώνως προς τους ισχύοντας Κανονισμούς, το ισχύον Αναλυτικόν Πρόγραμμα και τας Οδηγίας του Διοικητού Μοίρας Εκπ/σεως Εδάφους. 2.Παρακολουθούσι την πρόοδον των Ικάρων και εισηγούνται μέτρα δια την βελτίωσιν της εκπαιδεύσεως. 3.Παρέχουσιν εις το εκπαιδευτικόν προσωπικόν ειδικάς οδηγίας, ελέγχουν την απουσίαν και απόδοσιν τούτου και τηρούσι σχετικά στοιχεία. 4.Εισηγούνται δια την προμήθειαν των αναγκαίων συγγραμμάτων, εκπαιδευτικών βοηθημάτων κλπ. και μεριμνώσι δια την κανονικήν λειτουργίαν και συντήρησιν των εργαστηρίων εκπαιδεύσεως. 5.Ευθύνονται δια την εν γένει καλήν κατάστασιν των Διδακτηρίων και εισηγούνται δια τον κατάλληλον εξοπλισμόν τούτων.                          Σχολή Ικάρων 38.Γ.β.2   309 Διοικηταί Σμηνών Μοίρας Ικάρων ΄Αρθρ.14.-1.Ορίζονται υπό του Διοικητού της Σχολής επιλεγόμενοι μεταξύ των ικανοτέρων αξιωματικών της Μοίρας προελεύσεως Σ.Ι. και είναι οι άμεσοι βοηθοί του Διοικητού της Μοίρας Ικάρων. 2.Διοικούσι τα Σμήνη συμμορφούμενοι προς τους εν ισχύϊ κανονισμούς, διαταγάς και οδηγίας. 3.Παρακολουθούσι τους Ικάρους επισταμένως, εις απάσας τας εκδηλώσεις των εντός της Σχολής, ακόμη δε και εκτός ταύτης εφ’ όσον τούτο είναι δυνατόν. 4.Παρακολουθούσι και επιβλέπουσι την πειθαρχίαν, αγωγήν, υγείαν, διαβίωσιν, ενδιαίτησιν των Ικάρων του Σμήνους των και εισηγούνται μέτρα βελτιώσεως. 5.Ελέγχουσι δια συχνών και λεπτομερών επιθεωρήσεων την ευπρεπή εμφάνισιν των Ικάρων, την καθαριότητα των ατομικών ειδών, την πληρότητα, κατάστασιν και εμφάνισιν του ιματισμού, οπλισμού και λοιπών ειδών τούτων, αναφέρουσι δε εις τον Διοικητήν της Μοίρας πάσαν έλλειψιν και τας ανάγκας επισκευής ή αντικαταστάσεως. 6.Ελέγχουσι την καθαριότητα των χώρων του Σμήνους των. 7.Ακολουθούσι τον Διοικητήν της Σμηναρχίας Εκπαιδεύσεως Εδάφους ή τον Διοικητήν της Μοίρας Ικάρων, κατά τας επιθεωρήσεις των θαλάμων και λοιπών χώρων του Σμήνους των. 8.Παραδίδουσιν εις τον αξιωματικόν επιτηρητήν κατάστασιν των καθ’ εκάστην τιμωρουμένων πειθαρχικώς Ικάρων του Σμήνους των, εν η αναγράφεται το είδος της εκτιθησομένης ποινής. 9.Εκτελούσιν, εναλλασόμενοι μετά των λοιπών αξιωματικών επιτηρητών, υπηρεσίαν Επιτηρητού «Υπηρεσίας». Διοικηταί Σμηνών Εκπαιδεύσεως Αέρος ΄Αρθρ.15.-1.Ορίζονται υπό του Διοικητού της Σχολής και επιλέγονται μεταξύ των αρχαιοτέρων και πλέον πεπειραμένων Εκπαιδευτών Πτήσεων. 2.Είναι υπεύθυνοι δια την αποδοτικήν χρησιμοποίησιν των παρεχομένων εις το Σμήνος μέσων. 3.Καταρτίζει τα ημερήσια προγράμματα πτήσεων, βάσει των αναλυτικών τοιούτων, λαμβάνοντες υπ’ όψιν και την πρόοδον εκάστου των Ικάρων. 4.Παρακολουθούσι την ικανότητα και πρόοδον των Ικάρων και εξετάζουσι τούτους εις τον αέρα. 5.Παρακολουθούσι και κατευθύνουσι τους Εκπαιδευτάς Πτήσεων, ενδιαφερόμενοι δια την ομοιομορφίαν και τυποποίησιν της ακολουθουμένης διδασκαλίας. 6.Εξετάζουν τους υστερούντας Ικάρους και αποφαίνονται περί της συνεχίσεως της εκπαιδεύσεώς των, της αλλαγής εκπαιδευτού ή της παραπομπής των εις τον Διοικητήν Μοίρας Εκπαιδεύσεως Αέρος.  7.Ενημερώνουσι τον Διοικητήν Μοίρας Εκπαιδεύσεως Αέρος επί της προόδου των Ικάρων και της ικανότητος των Εκπαιδευτών Πτήσεων, εισηγούμενοι μέτρα προς βελτίωσιν της εν γένει εκπαιδεύσεως αέρος των Ικάρων. 8.Παρακολουθούσι και ελέγχουσι την τήρησιν των διαταγών, αίτινες αφορώσι την αρτίαν εκπαίδευσιν, την ασφάλειαν πτήσεων και την τήρησιν των κανόνων πτήσεων. 9.Τηρούσι τους ατομικούς φακέλλους βαθμολογίας των Ικάρων ως και άπαντα τα προβλεπόμενα έντυπα και βιβλία. Αξιωματικοί Επιτηρηταί ΄Αρθρ.16.-1.Εις την υπηρεσίαν ταύτην εναλλάσονται αξιωματικοί προελεύσεως Σ.Ι. κατά προτίμησιν εκπαιδευταί, η δε υπηρεσία των άρχεται ευθύς μετά την παύσιν της ημερησίας εργασίας και περατούται άμα τη ενάρξει του προγράμματος εργασίας της επομένης ημέρας. 2.Κατά την διάρκειαν της υπηρεσίας των, απαλλάσσονται ούτοι πάσης άλλης υπηρεσίας συμπεριλαμβανομένης και της των πτήσεων ευρίσκονται δε συνεχώς εις το οίκημα της Μοίρας Ικάρων. 3.Παρακολουθούσι και κατευθύνουσιν επισταμένως τους Ικάρους κατά τας ασκήσεις, τας παιδιάς και τας αναπαύσεις. Μελετώσι και εκτιμώσι τούτους καθ’ άπασας εν γένει τας εκδηλώσεις των από απόψεως χαρακτήρος, ψυχικής συγκροτήσεως, τρόπου του φέρεσθαι, συνηθειών, αισθημάτων, ιδεών, φιλεργίας και ζήλου. 4.Επιβάλλουσιν εις τους Ικάρους αυστηράν πειθαρχίαν, προσήλωσιν εις το καθήκον, άμεσον εκτέλεσιν των διαταγών και απαιτούσι πρόθυμον εκδήλωσιν υπακοής εις τους ανωτέρους και πιστήν τήρησιν των διατεταγμένων. 5.Προάγουσι δια του παραδείγματος και της επιρροής των επί των Ικάρων, την φιλοπονίαν αυτών, την φιλομάθειαν, το αίσθημα του καθήκοντος, την αγάπην προς την τάξιν και την καθαριότητα, την κλίσιν προς την άσκησιν και τας παιδιάς, την ευγενή άμιλλαν, το πνεύμα συνεργασίας, το αίσθημα της προσωπικής αξιοπρεπείας και του αμοιβαίου σεβασμού, το θάρρος, την ψυχραιμίαν και πάντα εν γένει, τα στρατιωτικά και κοινωνικά προσόντα ως και τα ευγενή αισθήματα. Δια την επίτευξιν τούτων προβαίνουσιν εις τα κατά την κρίσιν των πρόσφορα μέτρα, ως η κατ’ ιδίαν νουθεσία, η επί παρουσία των συμμαθητών παρατήρησις, η κατάλληλος και επίκαι-       (Αντί για τη σελ. 283(α) Σελ. 283(β) Τεύχος ΣΤ93-Σελ. 89 38.Γ.β.2 Σχολή Ικάρων   310 ρος επίκλησις της φιλοτιμίας και αξιοπρεπείας των, η υπόμνησις του ιδίου συμφέροντος κλπ. 6.Μεριμνώσιν ιδιαιτέρως δια τας παιδιάς και εν γένει τα αγωνίσματα των Ικάρων φροντίζοντες όπως ταύτα αποβαίνωσι δι’ αυτούς αφορμή ωφελείας και αναψυχής, εν ταυτώ δε ευγενούς αμίλλης, συνοχής, συνεργασίας και τάξεως. 7.Επιβλέπουσι την ευπρεπή και κανονικήν εμφάνισιν των Ικάρων και ελέγχουσι την επάρκειαν, καθαριότητα και κανονικήν διευθέτησιν των ατομικών ειδών τούτων, αναφέροντες εις τον Διοικητήν της Μοίρας πάσαν έλλειψιν. 8.Είναι υπεύθυνοι δια την ακριβή τήρησιν του προγράμματος της κινήσεως της Μοίρας, αναφέρουσι δε μετά το πέρας της υπηρεσίας των περί των συμβάντων και εισηγούνται τυχόν μέτρα. Εκπαιδευταί Πτήσεων ΄Αρθρ.17.1-Ως Εκπαιδευταί Πτήσεων ορίζονται Αξιωματικοί Ι.Γ.Υ. κάτοχοι πτυχίου Εκπαιδευτού Πτήσεων. 2.Είναι υπεύθυνοι δια την εκπαίδευσιν αέρος των Ικάρων, οίτινες ανατίθενται εις αυτούς υπό του Διοικητού της Μοίρας εκπαιδεύσεως Αέρος. 3.Είναι πάντοτε προπαρασκευασμένοι δια την εκτέλεσιν του ημερησίου προγράμματος εκπαιδεύσεως και αναλύουσιν εις τους Ικάρους τας προβλεπομένας ασκήσεις, προπαρασκευάζοντες τούτους δια την εκτέλεσιν πάσης εκπαιδευτικής πτήσεως. 4.Συμπληρούσιν άπαντα τα προβλεπόμενα έντυπα, σχέσιν έχοντα με την πτήσιν, το αεροσκάφος και τα τηρούμενα δι’ έκαστον ΄Ικαρον στοιχεία επιδόσεως (φύλλα βαθμολογίας κλπ.). 5.Διδάσκουσι και εκτελούσι τας ασκήσεις αέρος, εφαρμόζοντες την ισχύουσαν τεχνικήν διδασκαλίας. 6.Ενημερώνουσι τους Ικάρους προ πάσης πτήσεως και εκτελούσι κριτικήν μετά την πτήσιν, αναλύοντες τα σφάλματα και υποδεικνύοντες τρόπους και μεθόδους διορθώσεως αυτών. 7.Βεβαιούνται κατά τας πτήσεις «Μόνος» των Ικάρων ότι ούτοι γνωρίζουσι τας υπό εκτέλεσιν ασκήσεις και τας μονίμους διαταγάς πτήσεων της Σχολής. 8.Ευθύνονται διά πάσαν ανωμαλίαν, ήτις ήθελε προκύψει συνεπεία κακής προπαρασκευής ή ελλειπούς παρακολουθήσεως των Ικάρων κατά τας πτήσεις «Μόνος».     Σελ. 284(β) Τεύχος ΣΤ93-Σελ. 90 9.Συμπεριφέρονται με τρόπον ανάλογον προς τον χαρακτήρα του Ικάρου και καλλιεργούσι την απόλυτον αφοσίωσιν των Ικάρων προς αυτούς, προσπαθούντες να ανακαλύψωσι και χρησιμοποιήσωσι πάσαν αυτών δυνατότητα. 10.Προσπαθούσι και ελέγχουσι τους Ικάρους, όταν ευρίσκωνται εις το αεροδρόμιον δια πτήσεις και εξασκούσιν επιρροήν, επ’ αυτών, ίνα καταστώσιν ικανοί, αποδοτικοί και χρήσιμοι δια την ΕΒΑ χειρισταί και Αξιωματικοί. 11.Παρακολουθούσι και ελέγχουσι τους Ικάρους, όταν ευρίσκωνται εις το αεροδρόμιον δια πτήσεις και εξασκούσιν επιρροήν, επ’ αυτών, ίνα καταστατώσιν ικανοί, αποδοτικοί και χρήσιμοι δια την ΕΒΑ χειρισταί και Αξιωματικοί. Προσωπικόν Διοικητικής Μερίμνης ΄Αρθρ.18.-1.Το Προσωπικόν Διοικητικής Μερίμνης αποτελείται εκ των κάτωθι: α)Αξ/κών, β)Οπλιτών, γ)Ιδιωτών. 2.Παρά τούτου καλύπτονται αι πάσης φύσεως ανάγκαι Διοικητικής Μερίμνης της Σχολής Ικάρων. 3.Τα καθήκοντα και αι υποχρεώσεις των οργάνων Διοικητικής Μερίμνης ως και τα της διεξαγωγής της υπηρεσίας των καθορίζονται δια των Κανονισμών και Δ/γών του ΓΕΑ. ΜΕΡΟΣ ΙΙΙ΄ ΚΕΦΑΛΑΙΟΝ Α΄ ΕΙΣΑΓΩΓΙΚΑΙ ΕΞΕΤΑΣΕΙΣ Αριθμός Κατατασσομένων  «΄Αρθρ.19.-Ο αριθμός των εισαγομένων σπουδαστών στη Σχολή Ικάρων καθορίζεται με αποφάσεις των Υπουργών Εθνικής ΄Αμυνας και Εθνικής Παιδείας και Θρησκευμάτων, με βάση τις εκάστοτε ανάγκες της Πολεμικής Αεροπορίας». Το άρθρ. 19 αντικαταστάθηκε ως άνω από το άρθρ. 1 Π.Δ. 135/27 Μαρτ.-14 Απρ. 1984 (ΦΕΚ Α΄ 45).              Σχολή Ικάρων 38.Γ.β.2   311 Τρόπος Προκήρυξις Προκαταρκτικών εξετάσεων «Άρθρ.20.-1.Οι προκαταρκτικές εξετάσεις διενεργούνται σύμφωνα με τις διατάξεις του Νόμ. 1351/83 για την Εισαγωγή σπουδαστών στην Τριτοβάθμια Εκπαίδευση. 2.Το Υπουργείο Εθνικής ΄Αμυνας/ΓΕΑ, προκηρύσσει το πρώτο τρίμηνο κάθε χρόνου τις προκαταρκτικές εξετάσεις για εισαγωγή στη Σχολή Ικάρων με εγκύκλιο διαταγή, που δημοσιεύεται σε περίληψη στην Εφημερίδα της Κυβέρνησης και γνωστοποιείται από τα μέσα ενημέρωσης. 3.Στην προκήρυξη αυτή σημειώνονται: α)Ο αριθμός σπουδαστών που θα εισαχθούν στην Σχολή κατά ειδικότητα. β)Τα απαιτούμενα δικαιολογητικά, οι Αρχές από τις οποίες πρέπει να έχουν εκδοθεί αυτά, καθώς και άλλες συναφείς λεπτομέρειες. γ)Η ημερομηνία μέχρι την οποία τα καθοριζόμενα δικαιολογητικά πρέπει να έχουν υποβληθεί στο Υπουργείο Εθνικής ΄Αμυνας Γενικό Επιτελείο Αεροπορίας ή σε άλλη αεροπορική μονάδα ή υπηρεσία. δ)Η ημερομηνία και ο τόπος κατά την οποία οι υποψήφιοι πρέπει να παρουσιασθούν για να παραλάβουν τις ταυτότητες συμμετοχής στις προκριματικές εξετάσεις για τη Σχολή Ικάρων. ε)Η ημερομηνία και ο τόπος κατά την οποία οι υποψήφιοι θα παρουσιασθούν για τις προκαταρκτικές εξετάσεις (ψυχοτεχνικές ψυχολογικές, επαγγελματικές, υγειονομικές, αθλητικές). στ)Κάθε άλλη αναγκαία λεπτομέρεια». Το άρθρ. 20 αντικαταστάθηκε ως άνω από το άρθρ. 2 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Προσόντα Υποψηφίων «΄Αρθρ.21.-Δικαίωμα συμμετοχής στις προκαταρκτικές εξετάσεις έχουν όσοι διαθέτουν τα εξής προσόντα: α)Ελληνική ιθαγένεια. β)Υγεία και άρτια σωματική διάπλαση. γ)Ηλικία 17 έως 21 ετών συμπληρωμένων κατά το χρόνο προκηρύξεως του διαγωνισμού. Η ηλικία των υποψηφίων υπολογίζεται σύμφωνα με το Νόμο «Περί Στρατολογίας των Ενόπλων Δυνάμεων», που ισχύει κάθε φορά. Κατ’ εξαίρεση μπορούν να πάρουν μέρος στο διαγωνισμό και οι υπηρετούντες στις ένοπλες δυνάμεις εθελοντές, κληρωτοί, κληρωτοί πρότακτοι και κληρωτοί παρατεταμένης θητείας οπλίτες μέχρι ηλικίας 22 ετών συμπεπληρωμένων κατά το χρόνο διενέργειας των εξετάσεων. δ)Να είναι γραμμένοι στο μητρώο αρρένων οποιουδήποτε δήμου ή κοινότητας του κράτους. ε)Να είναι άγαμοι. στ)Να είναι κάτοχοι τίτλου σπουδών που να τους επιτρέπει τη συμμετοχή σε εξετάσεις για την εισαγωγή τους σε Ανώτατο Εκπαιδευτικό ΄Ιδρυμα της Χώρας, σύμφωνα με το σχετικό Νόμο.      ζ)Να μην έχουν καταδικαστεί σε ποινή φυλάκισης για αδικήματα που προβλέπονται στα άρθρ. 207 μέχρι 211, 216 μέχρι 218, 222, 224, 229, 235, 236, 336 μέχρι 351, 363, 372 μέχρι 378, 385 μέχρι 389 του Ποινικού Κώδικα ή για έγκλημα λιποταξίας ή ανυποταξίας, ούτε να διώκονται για παράβαση των ανωτέρω εγκλημάτων. η)Να μην έχουν καταδικαστεί σε στέρηση των πολιτικών τους δικαιωμάτων για παράβαση οποιουδήποτε ποινικού νόμου». Το άρθρ. 21 αντικαταστάθηκε ως άνω από το άρθρ. 3 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Απαιτούμενα Πιστοποιητικά «΄Αρθρ.22.-1.Οι αιτήσεις συμμετοχής των υποψηφίων στις προκαταρκτικές εξετάσεις συνοδεύονται από: α)Υπεύθυνη δήλωση, όπως θα καθορίζεται στην εγκύκλιο, ότι πληρεί τις προϋποθέσεις της παρ. 2α έως 2ε. β)Υπεύθυνη δήλωση γονέα ή κηδεμόνα για τους ανηλίκους. γ)Δύο πρόσφατες φωτογραφίες του υποψήφιου για έκδοση ειδικού δελτίου ταυτότητας συμμετοχής στις προκαταρκτικές εξετάσεις. δ)Προβλεπόμενα δικαιολογητικά περί εισαγωγής μαθητών στις Στρατιωτικές Σχολές καθ’ υπέρβαση, για όσους εμπίπτουν σε κάποια τέτοια κατηγορία, σύμφωνα με τον ισχύοντα Νόμο. 2.΄Οσοι μετά το τέλος των εξετάσεων περιληφθούν στον πίνακα εισακτέων, υποχρεούνται πριν από την κατάταξή τους στη Σχολή να υποβάλλουν και τα κατωτέρω δικαιολογητικά: α)Πιστοποιητικό της δημοτικής ή κοινοτικής αρχής, στα μητρώα αρρένων της οποίας είναι γραμμένος ο υποψήφιος, στο οποίο να φαίνεται ο αύξων αριθμός και το έτος γεννήσεως. Στο πιστοποιητικό πρέπει να επικολλάται πρόσφατη φωτογραφία του υποψηφίου, που να κυρώνεται από την οικεία δημοτική ή κοινοτική Αρχή. Η διόρθωση της ηλικίας μετά από δικαστική απόφαση δεν λαμβάνεται υπόψη. β)Πιστοποιητικό δημάρχου ή προέδρου κοινότητας ή του ιερέα της ενορίας του υποψηφίου, που να πιστοποιεί ότι αυτός είναι άγαμος. γ)Αντίγραφο ποινικού μητρώου του οικείου πρωτοδικείου στο οποίο να φαίνεται ότι ο υποψήφιος δεν έχει καταδικασθεί σε οποιαδήποτε ποινή για αδικήματα που προβλέπονται στα άρθρ. 207 μέχρι 211, 216 μέχρι 218, 222, 224, 229, 235, 236, 336 μέχρι 351, 363, 372 μέχρι 378, 385 μέχρι 389 του ποινικού κώδικα. δ)Πιστοποιητικό της εισαγγελίας πλημμελιοδικών της περιφερείας που κατοικεί ο υποψήφιος, στο οποίο να φαίνεται ότι δεν έχουν παραπεμφθεί σε δίκη με βούλευμα ή δι’ απ’ ευθείας κλήσεως για οποιαδήποτε εγκληματική πράξη που προβλέπεται από τα άρθρα του Ποινικού Κώδικα που αναφέρονται στη προηγούμενη παράγραφο.  (Αντί για τη σελ. 285(α) Σελ. 285(β) Τεύχος ΣΤ93-Σελ. 91 38.Γ.β.2 Σχολή Ικάρων   312 ε)΄Οσοι υπηρετούν στις ΄Ενοπλες Δυνάμεις (κληρωτοί, κληρωτοί πρότακτοι, εθελοντές οπλίτες και ΔΕΑ) υποβάλλουν επί πλέον αντίγραφο φύλλου μητρώου και πιστοποιητικό της διευθύνσεως δικαστικού του κλάδου τους, στο οποίο φαίνεται ότι δεν έχουν παραπεμφθεί σε δίκη με βούλευμα δικαστικού συμβουλίου στρατοδικείου ή με διαταγή του ασκούντος την ποινική δίωξη οιουδήποτε στρατιωτικού δικαστηρίου, για οποιοδήποτε από τα εγκλήματα που αναφέρονται στο εδαφ. γ. 3.΄Ολα τα ανωτέρω δικαιολογητικά πρέπει να έχουν συμπληρωθεί, θεωρηθεί και χαρτοσημανθεί κανονικά, διαφορετικά είναι άκυρα και απορρίπτονται χωρίς να γίνει αλληλογραφία για συμπλήρωση ή επιστροφή τους. 4.Τα πιστοποιητικά της παρ. 2 για να είναι έγκυρα πρέπει να έχουν εκδοθεί το αργότερο ένα τρίμηνο πριν από την ημερομηνία κατάταξης στη Σχολή. 5.Ο ΄Ελεγχος των δικαιολογητικών θα γίνεται από τριμελή επιτροπή αξιωματικών που συγκροτείται με τη φροντίδα της διευθύνσεως στρατολογίας του ΓΕΑ (ΒΙ/ΓΕΑ) ή από άλλη υπηρεσία ή αεροπορική μονάδα, που θα έχει ορισθεί για την παραλαβή των δικαιολογητικών. Η επιτροπή ελέγχει τα δικαιολογητικά των υποψηφίων και αποφασίζει κατά πλειοψηφία για την αποδοχή ή απόρριψή τους, συντάσσοντας ξεχωριστούς πίνακες. Η επιτροπή αυτή εκδίδει και ειδικά δελτία ταυτότητας για συμμετοχή των υποψηφίων στις προκαταρκτικές εξετάσεις. 6.Οι υποψήφιοι σπουδαστές, που επιθυμούν να συμμετάσχουν στο διαγωνισμό και για το τμήμα μηχανικών, δεν απαιτείται να υποβάλλουν ξεχωριστή αίτηση, αλλά στην ίδια αίτηση δηλώνουν και τα δύο τμήματα κατά σειρά προτεραιότητας. 7.Οι υποψήφιοι για να συμμετάσχουν στις προκαταρκτικές εξετάσεις πρέπει να έχουν υποβάλλει και τη σχετική αίτηση και δήλωση προτίμησης για συμμετοχή στις εξετάσεις επιλογής στο Υπουργείον Εθνικής Παιδείας και Θρησκευμάτων». Το άρθρ. 22 αντικαταστάθηκε ως άνω από το άρθρ. 4 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Ψυχοτενική/ψυχολογική-Επαγγελματική   Επιλογή-Υγειονομική εξέταση «΄Αρθρ.23.-1.Οι υποψήφιοι που έγιναν αποδεκτοί μετά τον έλεγχο των δικαιολογητικών καλούνται να υποστούν ψυχοτεχνική ψυχολογική επιλογή, σύμφωνα με τις διαδικασίες και κριτήρια που καθορίζονται με διαταγή του ΥΕΘΑ, ύστερα από πρόταση του Γενικού Επιτελείου Αεροπορίας Ν.Δ. 2179/52 (ΦΕΚ 211 Α΄).    Σελ. 286(β) Τεύχος ΣΤ93-Σελ. 92 2.΄Οσοι από τους υποψηφίους κριθούν κατάλληλοι από την ψυχοτενική-ψυχολογική επιλογή, υποβάλλονται σε υγειονομική εξέταση που διενεργείται στο Κέντρο Αεροπορικής Ιατρικής. Την τελική κρίση για υγειονομική καταλληλότητα ή όχι έχει η Ανωτάτη της Αεροπορίας Υγειονομική Επιτροπή (ΑΑΥΕ). Τα κριτήρια για την υγειονομική εξέταση καθορίζονται από Προεδρικό Δ/γμα ΙΙΙ/74 (ΦΕΚ 38 Α΄) «περί κρίσεως της σωματικής ικανότητας των στρατευσίμων των κατατασσομένων στο στράτευμα, ως και του στρατιωτικού προσωπικού». 3.΄Οσοι δεν παρουσιασθούν για οποιοδήποτε λόγο στις παραπάνω εξετάσεις, καθώς και όσοι κριθούν από τις παραπάνω επιτροπές ακατάλληλοι, δεν λογίζονται ως υποψήφιοι για την Σχολή Ικάρων. 4.Οι αποφάσεις της Επιτροπής Ψυχοτεχνική/Ψυχολογική-Επαγγελματική Επιλογή και της ΑΑΥΕ είναι αμετάκλητες». Το άρθρ. 23 αντικαταστάθηκε ως άνω από το άρθρ. 5 Π.Δ. 135/27 Μαρτ.-14 Απρ. 1984 (ΦΕΚ Α΄ 45).                                     Σχολή Ικάρων 38.Γ.β.2   313 Δοκιμασία εις την Σωματικήν Αγωγήν ΄Αρθρ.24.-1.Οι υπό της Α.Υ.Ε.Α. κριθέντες εκ των υποψηφίων ικανοί υφίστανται δοκιμασίαν εις την σωματικήν αγωγήν. Αύτη περιλαμβάνει τα ακόλουθα αγωνίσματα, εις α οι υποψήφιοι δέον να επιτύχωσι την έναντι εκάστου αγωνίσματος σημειουμένην ελαχίστην επίδοσιν. α)Δρόμος 100 μέτρων εις 16΄΄ β)Δρόμος 1000 μέτρων εις 4΄ και 30΄΄ γ)΄Αλμα εις ύψος μετά φοράς 1,00 μ. δ)΄Αλμα εις μήκος απλούν μετά φοράς 3,20 μ. ε)Ρίψις δι’ εκατέρων των χειρών, σφαίρας βάρους 7,275 χλγρ. Μέσος όρος ρίψεως δεξιάς και αριστεράς χειρός 4,50 μ. 2.Την δοκιμασίαν εις την σωματικήν αγωγήν ενεργεί η υπό του άρθρ. 27 του παρόντος Προβλεπομένη Επιτροπή Εξετάσεων. 3.Υποψήφιοι μη εμφανισθέντες αδικαιολογήτως εις την δοκιμασίαν της σωματικής αγωγής κατά την καθορισθείσαν ημερομηνίαν και ώραν θεωρούνται αποτυχόντες και αποκλείονται των περαιτέρω εξετάσεων. Οι εκ τούτων δεδικαιολογημένως κατά την κρίσιν της επιτροπής μη εμφανισθέντες επανεξετάζονται την επομένην. Οι μη επιτυχόντες τας ανωτέρω επιδόσεις αποκλείονται των περαιτέρω εξετάσεων. Κλήσις Υποψηφίων προς εξέτασιν ΄Αρθρ.25.-(Καταργήθηκε από το άρθρ. 16 Π.Δ. 135/27 Μαρτ.-14 Απρ. 1984, ΦΕΚ Α΄ 45). Εξεταστέα Μαθήματα και Αναλυτική ΄Υλη  τούτων-Ανώτατα όρια Βαθμολογίας -Κριτήρια επιτυχίας ΄Ηδη για τις εισαγωγικές εξετάσεις των υποψηφίων στις Στρατιωτικές Σχολές ισχύουν οι διατάξεις του άρθρ. 4 Νομ. 1351/1983, ΦΕΚ Α΄ 56 (τομ. 36Δ, σελ. 1358,01). ΄Αρθρ.26.-(Καταργήθηκε από το άρθρ. 16 Π.Δ. 135/27 Μαρτ.-14 Απρ. 1984, ΦΕΚ Α΄ 45). Επιτροπές Προκαταρκτικών Εξετάσεων «΄Αρθρ.27.-1.Οι προκαταρκτικές εξετάσεις των υποψηφίων διενεργούνται από τις πιο κάτω επιτροπές: α)Ψυχοτεχνική-ψυχολογική-Επαγγελματική Επιλογή:Η Επιτροπή αυτή συγκροτείται με μέριμνα της «Σχολής Ικάρων» ή του Γενικού Επιτελείου Αεροπορίας και αποτελείται από 3 Αξιωματικούς από τους οποίους οι δύο είναι προέλευσης Σχολής Ικάρων και ο ένας ψυχίατρος. Ο ανώτερος Αξιωματικός και επί ισοβάθμων ο αρχαιότερος ορίζεται ως Πρόεδρος. Στην επιτροπή μετέχει ως γραμματέας ένας κατώτερος αξιωματικός ή ανθυπασπιστής. Σε περίπτωση που ο αριθμός των υποψηφίων είναι μεγάλος συγκροτούνται και άλλες επιτροπές με την ίδια σύνθεση, ώστε να συντομευθεί ο χρόνος εξετάσεων.    β)Σωματικής Αγωγής:Η επιτροπή αυτή συγκροτείται με μέριμνα της «Σχολής Ικάρων» και αποτελείται από 4 αξιωματικούς και από 2 καθηγητές φυσικής αγωγής της Πολεμικής Αεροπορίας. Ο ανώτερος αξιωματικός και επί ισοβάθμων ο αρχαιότερος ορίζεται ως πρόεδρος. Η μέσα σε « » φράση αντικαταστάθηκε ως άνω από το άρθρ. 1 Π.Δ. 98/30 Απρ.-6 Μαΐου 1987 (ΦΕΚ Α΄ 60). 2.Ο Πρόεδρος κάθε επιτροπής είναι υπεύθυνος για την άψογη ενάσκηση των καθηκόντων της επιτροπής του. 3.Οι προκαταρκτικές εξετάσεις των υποψηφίων, για τα τμήματα ιπταμένων και μηχανικών, διενεργούνται χωριστά, αλλά από τις ίδιες επιτροπές. 4.Ο υποψήφιος που κρίνεται από τις επιτροπές κατάλληλος για το τμήμα ιπταμένων, θεωρείται αυτοδίκαια και κατάλληλος για το τμήμα μηχανικών. Το αντίθετο, όμως δεν ισχύει μόνο για την ψυχοτεχνική-ψυχολογική, Επαγγελματική Επιλογή, υγειονομική εξέταση». Το άρθρ. 27 αντικαταστάθηκε ως άνω από το άρθρ. 6 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Καθήκοντα Προκαταρκτικών Επιτροπών  «΄Αρθρ.28.-1.Επιτροπή ψυχοτενική/ψυχολογική-Επαγγελματικής Επιλογής. α)Επιλέγει τους υποψήφιους για την Σχολή Ικάρων αφού τους υποβάλλει σε ψυχολογικές/ ψυχοτεχνικές δοκιμασίες και σε δοκιμασίες προσωπικότητας, ευφυΐας και επαγγελματικής επιλογής. β)Διεξάγει τις εξετάσεις με απόλυτη τάξη, προσοχή και ελέγχει με σχολαστικότητα το αποτέλεσμα των μετεχόντων. γ)Ανακοινώνει κάθε μέρα τα αποτελέσματα των εξετάσεων. δ)Συντάσσει στο τέλος κάθε ημέρας και στο τέλος του όλου προγράμματος πρακτικά αποτελεσμάτων που υπογράφονται από τα μέλη της επιτροπής και θεωρούνται από τον πρόεδρο. Τα πρακτικά τα υποβάλλει στις αρμόδιες υπηρεσίες της Πολεμικής Αεροπορίας, που καθορίζονται από την εγκύκλιο. 2.Επιτροπή Σωματικής Αγωγής. α)Συγκεντρώνει τους υποψηφίους που κρίνονται ικανοί από την ΑΑΥΕ στον αθλητικό χώρο (γυμναστήριο, στάδιο) που έχει επιλεγεί για την δοκιμασία τους στη σωματική αγωγή. β)Εκτελεί προσκλητήριο υποψηφίων και τους διαχωρίζει σε ομάδες. γ)Καθορίζει τη σειρά διεξαγωγής των αγωνισμάτων, ανάλογα με τις συνθήκες που την επηρεάζουν. δ)Επιθεωρεί και ελέγχει την καταλληλότητα των αθλητικών εγκαταστάσεων και ευκολιών (στίβος, σκάμματα, βαλβίδες και λοιπά μέσα). ε)Ανακοινώνει στους υποψηφίους τη σειρά διεξαγωγής των αγωνισμάτων, τους όρους συμμετοχής τους, την απαιτούμενη ελαχίστη για κά-     (Αντί για τη σελ. 287(γ) Σελ. 287(δ) Τεύχος Θ123-Σελ. 71 38.Γ.β.2 Σχολή Ικάρων   314 θε αγώνισμα επίδοση, καθώς και όλες τις άλλες αναγκαίες για την διεξαγωγή των αγωνισμάτων λεπτομέρειες. στ)Διεξάγει τα αγωνίσματα με απόλυτη τάξη και προσοχή ελέγχοντας σχολαστικά σε κάθε αγώνισμα την ταυτότητα των μετεχόντων. ζ)Συντάσσει στο τέλος κάθε ημέρας και στο τέλος του όλου προγράμματος πρακτικό αποτελεσμάτων που υπογράφεται από τα μέλη της επιτροπής και θεωρείται από τον πρόεδρο. Το πρακτικό υποβάλλεται στις αρμόδιες υπηρεσίες της Πολεμικής Αεροπορίας, που καθορίζονται από την εγκύκλιο». Το άρθρ. 28 αντικαταστάθηκε ως άνω από το άρθρ. 7 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Επιτυχόντες-Κατάταξη «΄Αρθρ.29.-1.Το Υπουργείο Εθνικής Παιδείας και Θρησκευμάτων λαμβάνουν υπόψη τις προκαταρκτικές εξετάσεις, τα αποτελέσματα για την εισαγωγή σπουδαστών στην τριτοβάθμια εκπαίδευση, διαβιβάζει πίνακα επιτυχόντων για τη Σχολή Ικάρων, στο Υπουργείο Εθνικής ΄Αμυνας Γενικό Επιτελείο Αεροπορίας. 2.Ο Υπουργός Εθνικής ΄Αμυνας/ΓΕΑ με εγκύκλιο διαταγή του καλεί τους επιτυχόντες να παρουσιασθούν για κατάταξη σε καθορισμένη ημερομηνία στην Σχολή Ικάρων. 3.Επιτυχών που δεν παρουσιάζεται για κατάταξη στη Σχολή Ικάρων μέσα σε 10 ημέρες από την καθορισμένη ημερομηνία, θεωρείται ότι παραιτήθηκε. 4.Κενές θέσεις που είναι πιθανόν να προκύπτουν μετά την εισαγωγή των σπουδαστών στη Σχολή Ικάρων, επιτρέπεται να συμπληρώνονται από υποψηφίους που είχαν δηλώσει τη Σχολή αυτή κατά φθίνουσα βαθμολογική σειρά. Η συμπλήρωση των κενών θέσεων γίνεται με απόφαση του Υπουργού Εθνικής ΄Αμυνας, με βάση σχετικό πίνακα που αποστέλλεται από το Υπουργείο Εθνικής Παιδείας και Θρησκευμάτων, σε διάστημα ενός μηνός από την καθορισμένη με τη σχετική εγκύκλιο ημερομηνία παρουσίασης των επιτυχόντων στη Σχολή Ικάρων». Το άρθρ. 29 αντικαταστάθηκε ως άνω από το άρθρ. 8 Π.Δ. 135/27 Μαρτ.-14 Απρ. 1984 (ΦΕΚ Α΄ 45).    Σελ. 288(δ) Τεύχος Θ123-Σελ. 72 Ορκωμοσία-Στρατολογικαί Υποχρεώσεις ΄Αρθρ.30.-1.Οι ΄Ικαροι εντός 30ημέρου από της εισόδου των εις την Σχολήν ομνύουσι τον κεκανονισμένον όρκον. 2.Πρωτόκολλον ορκωμοσίας συντασσόμενον υπογράφεται υπό του Διοικητού, του ωρκίσαντος Ιερέως και του Ικάρου. Τα πρωτόκολλα ταύτα φυλάσσονται εν τω Αρχείω της Σχολής. 3.Αι στρατολογικαί υποχρεώσεις εκάστου Ικάρου θεωρούνται αρχόμεναι από της ημέρας της κατατάξεώς του. 4.Υποψήφιος επιτυχών και μη εμφανισθείς εντός 10ημέρου από της κατά το προηγούμενον άρθρον καθορισθείσης ημερομηνίας παρουσιάσεως εις την Σχολήν Ικάρων λογίζεται παραιτηθείς, ο δε αριθμός των εισακτέων, συμπληρούται υπό των κατά σειράν επιλαχόντων.                                      Σχολή Ικάρων 38.Γ.β.2   315 ΜΕΡΟΣ IV΄ ΚΕΦΑΛΑΙΟΝ Α΄ ΕΚΠΑΙΔΕΥΤΙΚΑΙ ΠΕΡΙΟΔΟΙ- ΠΡΟΓΡΑΜΜΑΤΑ ΕΚΠΑΙΔΕΥΣΕΩΣ- ΕΞΕΤΑΣΕΙΣ-ΠΡΟΑΓΩΓΑΙ Σπουδές «΄Αρθρ.31.-1.Το ακαδημαϊκό έτος αρχίζει την 1η Σεπτεμβρίου κάθε χρόνου και λήγει την 31η Αυγούστου του επομένου. 2.Το εκπαιδευτικό έργο κάθε ακαδημαϊκού έτους χωρίζεται χρονικά σε δύο εξάμηνα. Κάθε εξάμηνο περιλαμβάνει, τουλάχιστον 16 εβδομάδες δια διδασκαλία και 2 για εξετάσεις. 3.Σύντμηση ή διακοπή του εκπαιδευτικού έργου και της εν γένει λειτουργίας της Σχολής Ικάρων είναι δυνατή, μόνο για εξαιρετικές περιπτώσεις, μετά από απόφαση του Υπουργού Εθνικής ΄Αμυνας. 4.Αν για οποιοδήποτε λόγο, ο αριθμός των ωρών διδασκαλίας που πραγματοποιήθηκαν σε ένα μάθημα είναι μικρότερος από τα 2/3 του προβλεπομένου στο πρόγραμμα του αντίστοιχου εξαμήνου ο Διοικητής της Σχολής με απόφασή του παρατείνει το αντίστοιχο εξάμηνο μέχρις ότου επιτευχθεί η παραπάνω ελαχίστη απαιτούμενη κάλυψη του μαθήματος. 5.Οι ακριβείς ημερομηνίες έναρξης και λήξης κάθε εξαμήνου καθορίζονται από τον Διοικητή της Σχολής. 6.Η παρακολούθηση όλων των μαθημάτων είναι υποχρεωτική για τους Ικάρους. ΄Ικαρος που δεν παρακολούθησε τα 65% τουλάχιστον, των ωρών διδασκαλίας κάθε εξαμήνου, για οποιοδήποτε λόγο, δεν έχει το δικαίωμα να προσέλθει στις εξετάσεις και επαναλαμβάνει την φοίτησή του με την επόμενη τάξη. 7.Δεν επιτρέπεται σε ΄Ικαρο για οποιοδήποτε λόγο να χάσει περισσότερο από ένα χρόνο στην διάρκεια της 4/ετούς φοιτήσεως υπό την έννοια της προαγωγής στην επόμενη τάξη, διαφορετικά απομακρύνεται από τη Σχολή αυτεπάγγελτα». Το άρθρ. 31 αντικαταστάθηκε ως άνω από το άρθρ. 9 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Πρόγραμμα σπουδών «΄Αρθρ.32.-1.Η όλη εκπαίδευση των Ικάρων διακρίνεται σε στρατιωτική, ακαδημαϊκή και πτητική (μόνο για το Τμήμα Ιπταμένων). 2.Η πτητική εκπαίδευση διακρίνεται: α.Αρχικό Στάδιο Διενεργείται με αεροσκάφη αρχικού σταδίου και αποσκοπεί στον έλεγχο καταλληλότητας του Ικάρου για σταδιοδρομία στην ειδικότητα του Ιπταμένου και την εκμάθηση των βασικών χειρισμών πτήσεως, ακολουθώντας κατάλληλο πρόγραμμα που εκπονείται από τη ΣΙ και εγκρίνεται από το ΓΕΑ.        β.Βασικό Στάδιο Διενεργείται με αεροσκάφη βασικού σταδίου και αποσκοπεί στη δημιουργία της βασικής αεροπορικής προσωπικότητας των Ικάρων (γνώσεις - δεξιότητες) σύμφωνα με τα ισχύοντα προγράμματα που εκπονούνται με μέριμνα της Προϊσταμένης Αρχής της Μονάδος που ανήκουν τα αεροσκάφη σε συνεργασία με τη ΣΙ και εγκρίνονται από το ΓΕΑ». Οι μέσα σε « » παρ. 1 και 2, αντικαταστάθηκαν ως άνω από την περίπτ. α΄ άρθρ. 2 του Π.Δ. 463/31 Οκτ.-13 Νοεμ. 1991 (ΦΕΚ Α΄ 172). 3.(2).Τα υπόλοιπα στάδια πτητικής εκπαίδευσης (βασικό-προχωρημένο επιχειρηματικό) γίνονται μετά την αποφοίτηση των Ικάρων από τη Σχολή σύμφωνα με πρόγραμμα που καταρτίζει και εποπτεύει η «Προϊσταμένη Αρχή της Μονάδας». Η μέσα σε « » φράση αντικαταστάθηκε ως άνω από την παρ. 2 άρθρ. 2 Π.Δ. 98/30 Απρ.-6 Μαΐου 1987 (ΦΕΚ Α΄ 60). Η παρ. 2, αναριθμήθηκε σε παρ. 3 και διαγράφηκε η εντός ( ) λέξη «βασικό» από την περίπτ. β΄ άρθρ. 2 του Π.Δ. 463/31 Οκτ.-13 Νοεμ. 1991 (ΦΕΚ Α΄ 172). 4.(3).Τα διδασκόμενα μαθήματα οι συντελεστές βαθμολογίας κάθε μαθήματος και η γενική περιγραφή της διδακτέας ύλης καθορίζονται με Προεδρικό Διάταγμα». «Η αναλυτική περιγραφή της διδακτέας ύλης όλων των μαθημάτων και τα κριτήρια αξιολόγησης των Ικάρων στα εξεταζόμενα αντικείμενα στο μάθημα της Φυσικής Αγωγής, καθορίζονται από το ΓΕΑ μετά από εισήγηση της ΣΙ, σύμφωνα με τις εκάστοτε απαιτήσεις της Πολεμικής Αεροπορίας ώστε να επιτυγχάνεται το αξιόμαχο του ΄Οπλου». Η παρ. 3, αναριθμήθηκε σε 4 και προστέθηκε το μέσα σε « » εδάφιο από την περίπτ. γ΄ άρθρ. 2 του Π.Δ. 463/31 Οκτ.-13 Νοεμ. 1991 (ΦΕΚ Α΄ 172). Το άρθρ. 32 αντικαταστάθηκε ως άνω από το άρθρ. 10 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Εξετάσεις-Βαθμολογίες ΄Αρθρ.33.-1.Κατά τη διάρκεια κάθε εκπαιδευτικού εξαμήνου ο καθηγητής του μαθήματος οφείλει, με γραπτές ή προφορικές εξετάσεις, να σχηματίσει σαφή αντίληψη για κάθε ΄Ικαρο και να δώσει προφορική βαθμολογία στο αρμόδιο γραφείο. 2.Μετά το τέλος κάθε εξαμήνου γίνονται γραπτές εξετάσεις σε όλα τα βαθμολογούμενα μαθήματα και στην ύλη που έχει διδαχθεί, κατά τη διάρκεια του εξαμήνου. Τελικές εξετάσεις για κάθε μάθημα γίνονται στο τέλος του εξαμήνου κατά το οποίο συμπληρώθηκε η ύλη που είχε προγραμματισθεί για το συγκεκριμένο ακαδημαϊκό έτος. 3.Στα μαθήματα που περιλαμβάνουν και πρακτικές εφαρμογές οι πρακτικές αυτές εφαρμογές βαθμολογούνται χωριστά.  (Αντί για τη σελ. 289(γ) Σελ. 289(δ) Τεύχος 1145-Σελ. 61 38.Γ.β.2 Σχολή Ικάρων   316 4.Οι εξετάσεις στο τέλος κάθε εξαμήνου γίνονται από εξεταστική επιτροπή, που συγκροτείται με διαταγή του διοικητή της Σχολής και αποτελείται από: α)Τον αξιωματικό επιτελή εκπαιδεύσεως Ικάρων ή από αξιωματικό που ανήκει στο προσωπικό ακαδημαϊκής εκπαίδευσης. β)Τον αντίστοιχο, προς την ειδικότητα των Ικάρων, επόπτη εκπαίδευσης και γ)Τον καθηγητή ή στρατιωτικό εκπαιδευτή του μαθήματος, ως μέλη. 5.Σε περίπτωση αδυναμίας, συμμετοχής στην επιτροπή ενός των ανωτέρω, για οποιοδήποτε λόγο ορίζεται αντικαταστάτης με διαταγή του διοικητού της Σχολής. Οι αξιωματικοί που ορίζονται ως αντικαταστάται πρέπει να ανήκουν στο προσωπικό της ακαδημαϊκής εκπαίδευσης, οι δε καθηγητές να διδάσκουν μάθημα συγγενές με το υπό εξέταση. 6.Οι ΄Ικαροι που δεν προσήλθαν σε γραπτή εξέταση λόγω ασθενείας ή σοβαρού υπηρεσιακού κωλύματος ή λόγω αντικειμενικής αδυναμίας προσελεύσεως, εξετάζονται μετά την άρση του εμποδίου. Εάν μέσα σε ένα τρίμηνο από την ημερομηνία που άρχισαν οι τελικές εξετάσεις το εμπόδιο δεν έχει αρθεί και ο ΄Ικαρος δεν μπορεί να προσέλθει στις εξετάσεις παραμένει στην ίδια τάξη. 7.Το πρόγραμμα των εξετάσεων συντάσσεται από τους αντίστοιχους επόπτες και συντονίζεται από τον επιτελή εκπαίδευσης. 8.Τα θέματα εξετάσεως κάθε μαθήματος επιλέγονται από τον αντίστοιχο καθηγητή (πολίτη ή στρατιωτικό) και παραδίδονται στον επόπτη, μαζί με τις σωστές απαντήσεις, μία ώρα πριν από την έναρξη των εξετάσεων. 9.Οι ΄Ικαροι υποχρεούνται να απαντήσουν σε όλες τις ερωτήσεις θέματα-ασκήσεις. 10.Μετά την ανάγνωση των θεμάτων ακολουθεί περίοδος παροχής διευκρινίσεων εκ μέρους του καθηγητή ή επιλύσεως αποριών των Ικάρων ουδεμία ερώτησις επιτρέπεται μετά το τέλος της περιόδου αυτής. 11.Κατά τη διάρκεια των εξετάσεων η επίβλεψις των Ικάρων, γίνεται από τον καθηγητή του μαθήματος, βοηθούμενο από αριθμό επιτηρητών που ορίζονται από τη Σχολή. 12.Αν κατά τη διάρκεια των γραπτών εξετάσεων συλληφθεί ΄Ικαρος να αντιγράφει από άλλο συμμαθητή του ή από βιβλίο ή άλλη σημείωση οποιαδήποτε γραμμένη ή συλληφθεί να ζητάει προφορικά βοήθεια άλλου συμμαθητή του, διακόπτεται η συνέχιση της εξέτασής του, αφαιρείται αμέσως το φύλλο εξέτασης και βαθμολογείται με το βαθμό 0. Στη συνέχεια παραπέμπεται στο Συμβούλιο Ικανότητας της Σχολής με το ερώτημα της αποβολής του από τη Σχολή λόγω στρατιωτικής ανεπάρκειας, ΄Ικαρος που συλλαμβάνεται να παρέχει βοήθεια, με οποιοδήποτε τρόπο, σε συμμαθητή του, κατά τη διάρκεια γραπτών εξετάσεων, του αφαιρείται το φύλλο εξέτασης, βαθμολογείται με το βαθμό 0 και ελέγχεται, πειθαρχικά, από τον Διοικητή της Σχολής. 13.Η παραπάνω παρ. 12 διαβάζεται μεγαλόφωνα ενώπιον των Ικάρων, κατά την πρώτη γραπτή εξέταση κάθε εξαμήνου.  Σελ. 290(δ) Τεύχος 1145-Σελ. 62 14.Η βαθμολόγηση των γραπτών εξετάσεων γίνεται πρώτα από τον καθηγητή, στη συνέχεια από το άλλο μέλος και τέλος από τον πρόεδρο. Η βαθμολογία των δύο τελευταίων δεν μπορεί να διαφέρει της βαθμολογίας του καθηγητού περισσότερο από 20%. Κάθε βαθμολογία τίθεται με μελάνι, από το ίδιο το βαθμολογούντα και υπογράφεται. Ο μέσος όρος των τριών βαθμολογιών αποτελεί τη τελική βαθμολογία του Ικάρου για το συγκεκριμένο μάθημα. 15.Η βαθμολογία κάθε εξαμήνου, για κάθε μάθημα, εξάγεται από τον ακόλουθο τύπο: 2Γ+ΠΕ+Π σε περίπτωση που δεν υπάρχουν ΠΕ 2Γ+Π        4         3 όπου Γ, ΠΕ και Π είναι οι βαθμολογίες των γραπτών εξετάσεων των πρακτικών εφαρμογών και των προφορικών, αντίστοιχα. 16.O μέσος όρος των βαθμών των δύο εξαμήνων, κάθε μαθήματος για κάθε έτος, αποτελεί την τελική βαθμολογία του έτους για το συγκεκριμένο μάθημα. 17.Προκειμένου να καθορισθεί ο μέσος όρος βαθμολογίας κάθε Ικάρου στο τέλος κάθε εκπαιδευτικού έτους, η βαθμολογία που έλαβε σε κάθε μάθημα πολλαπλασιάζεται με τον αντίστοιχο συντελεστή. Στη συνέχεια το άθροισμα των γινομένων διαιρείται με το άθροισμα των συντελεστών. Ο βαθμός που προκύπτει είναι επί τοις εκατό. Ο βαθμός αυτός καθορίζει την σειρά αρχαιότητας κάθε Ικάρου στην επόμενη τάξη. Ειδικά για τους Ικάρους της τετάρτης τάξης η τελική σειρά αποφοίτησης εξάγεται από τον ακόλουθο τύπο. Τελική σειρά=Βαθμολογία Α+Β+Γ+2Δ            5 όπου Α, Β, Γ και Δ οι τελικές βαθμολογίες που έλαβε κατά το πρώτο, το δεύτερο, το τρίτο και το τέταρτο έτος σπουδών, αντίστοιχα. 18.Ειδικά για τους Ικάρους του τμήματος Ιπταμένων της πρώτης τάξης, για τη τελική βαθμολογία του έτους λαμβάνεται υπόψη η βαθμολογία της πτητικής εκπαίδευσης πολλαπλασιαζόμενη με συντελεστή που καθορίζει η Σχολή και επικυρώνεται από τον Αρχηγό του Γενικού Επιτελείου Αεροπορίας». Το άρθρ. 33 αντικαταστάθηκε ως άνω από το άρθρ. 11 Π.Δ. 135/27 Μαρτ.-14 Απρ. 1984 (ΦΕΚ Α΄ 45).                  Σχολή Ικάρων 38.Γ.β.2   317 Βαθμολογική Κλίμακα «Άρθρ.34.-1.Η επίδοση των Ικάρων σε όλα τα ακαδημαϊκά μαθήματα και στα γενικά προσόντα βαθμολογείται με την κατωτέρω κλίμακα: α)΄Αριστα –90%-100% β)Λίαν Καλώς 75%-89% γ)Καλώς 60%-74% δ)Σχεδόν Καλώς 50%-59% ε)Κακώς 0%-49% 2.Η επίδοση των Ικάρων στις πτήσεις βαθμολογείται με την κατωτέρω κλίμακα: α)»Α» ΄Αριστα (βαθμολογία 90%-100%). Η επίδοση και οι χειρισμοί του Ικάρου είναι τέλειοι ή παρουσιάζουν ασήμαντες ατέλειες. Κρίση:΄Ωριμη, σταθερή και ασφαλής. Τεχνική:Ανώτερη σοβαρής κριτικής. Πρόοδος:Εφαρμόζει κάθε τι που διδάχτηκε κατά τρόπο που προσεγγίζει το ιδανικό. Αφομοιώνει γρήγορα την εκπαίδευση. β)«Β» Λίαν Καλώς (βαθμολογία 75-89%). Η γενική επίδοση και οι χειρισμοί του Ικάρου παρουσιάζουν μικρές ατέλειες. Κρίση:΄Ωριμη, σταθερή και ασφαλής επιδεχόμενη, όμως βελτίωση. Τεχνική:Δεν παρουσιάζει επικίνδυνες τάσεις είναι γενικά ανώτερη σοβαρής κριτικής. Πρόοδος:Ουδέποτε οπισθοδρομεί. Αφομοιώνει την εκπαίδευση με ικανοποιητικό ρυθμό. γ)«Γ» Καλώς (βαθμολογία 60%-74%). Η επίδοση και οι χειρισμοί του Ικάρου παρουσιάζουν ατέλειες οι οποίες, δεν συνιστούν σοβαρά σφάλματα. Κρίση:Συνήθης, σταθερή και ασφαλής, ουδέποτε επικίνδυνη. Τεχνική:Καλή, με μεγάλα περιθώρια βελτίωσης χωρίς όμως να παρουσιάζει επικίνδυνες τάσεις. Πρόοδος:Βραδεία αλλά σταθερή. δ)«Δ» Σχεδόν Καλώς (βαθμολογία 505-59%). Η επίδοση και οι χειρισμοί του Ικάρου παρουσιάζουν σοβαρές ατέλειες. Δεν μπορεί να πετάει «ΜΟΝΟΣ» πριν επιτύχει σοβαρή βελτίωση των επιδόσεών του. Κρίση:Αμφίβολη και μερικές φορές επικίνδυνη. Τεχνική:Παρουσιάζει επικίνδυνες τάσεις και ουσιώδη σφάλματα. Πρόοδος:Συχνά οπισθοδρομεί και ενίοτε μόνο προοδεύει. ε)«Ε» αποτυχών (βαθμολογία 0%-49%). Η επίδοση και οι χειρισμοί του Ικάρου παρουσιάζουν σοβαρά σφάλματα, επικίνδυνα, που δεν μπορούν να διορθωθούν μέσα στο διατιθέμενο χρόνο. Κρίση:Φτωχή και συνήθως επικίνδυνη. Τεχνική:Παρουσιάζει πολύ επικίνδυνες τάσεις και πολύ ουσιώδη σφάλματα. Πρόοδος:Ανεπαρκής». Το άρθρ. 34 αντικαταστάθηκε ως άνω από του άρθρ. 12 Π.Δ. 135/27 Μαρτ.-14 Απρ. 1984 (ΦΕΚ Α΄ 45).      Κριτήρια Επιτυχίας  «Άρθρ.35.-1.΄Ικαρος, που τελείωσε την εκπαίδευση ενός έτους θεωρείται επιτυχών, εάν σε κάθε μάθημα συγκέντρωσε βαθμολογία 50% και άνω και μέσο όρο βαθμολογίας μαθημάτων 60% και άνω, διαφορετικά εμπίπτει στην κατάσταση της ακαδημαϊκής ανεπάρκειας.                                                                  «Ειδικά για την πτητική εκπαίδευση και την αξιολόγηση στα Γενικά Προσόντα ελάχιστη βαθμολογία επιτυχίας είναι το 60% (καλώς και άνω)». Η μέσα σε « » φράση, αντικαταστάθηκε ως άνω από το άρθρ. 3 του Π.Δ. 463/31 Οκτ.-13 Νοεμ. 1991 (ΦΕΚ Α΄ 172). 2.Ίκαρος κρίνεται επανεξεταστέος, εάν συγκέντρωσε βαθμολογία μικρότερη του 50% σε τρία το πολύ μαθήματα. 3.΄Ικαρος που συγκέντρωσε βαθμολογία κάτω του 50% σε περισσότερα από 3 μαθήματα θεωρείται αποτυχών και παραμένει στην ίδια τάξη ή απομακρύνεται από τη Σχολή λόγω ακαδημαϊκής ανεπάρκειας. 4.΄Οσοι ΄Ικαροι κριθούν επανεξεταστέοι, επανεξετάζονται σε 15 έως 30 ημέρες από το τέλος των εξετάσεων του εξαμήνου κατά το οποίο έγινε η τελική εξέταση του αντίστοιχου μαθήματος. Οι επανεξεταζόμενοι, εάν επιτύχουν, λαμβάνουν στο συγκεκριμένο μάθημα βαθμολογία 50% ανεξάρτητα από εκείνη που πέτυχαν κατά την επανεξέταση. 5.΄Ικαρος που αποτυγχάνει στην επανεξέταση έστω και σε ένα μάθημα παραμένει στην ίδια τάξη ή απομακρύνεται από τη Σχολή λόγω ακαδημαϊκής ανεπάρκειας, μετά από απόφαση του συμβουλίου ικανότητας». Το άρθρ. 35 αντικαταστάθηκε ως άνω από του άρθρ. 13 Π.Δ. 135/27 Μαρτ.-14 Απρ. 1984 (ΦΕΚ Α΄ 45). Γενικά Προσόντα Ικάρων «΄Αρθρ.36.-1.Τα γενικά προσόντα των Ικάρων κρίνονται από: α)Τη διαγωγή τους (ποινές-αιτιολογικά). β)Το χαρακτήρα τους:΄Ηθος, θάρρος, ευσυνειδησία, ειλικρίνεια, τιμιότητα, δικαιοσύνη, πρωτοβουλία, ανάληψη ευθυνών, σταθερότητα και ευθύτητα στις πράξεις. γ)Τη στρατιωτική αγωγή:Αυστηρό πνεύμα πειθαρχίας, σεβασμό προς τους ανωτέρους, προσήνεια προς τους κατωτέρους, απλότητα, σεμνότητα, και λεπτότητα στους τρόπους, ηγετική ικανότητα, στρατιωτική παράσταση, πνεύμα ομάδος. δ)Τη κοινωνική αγωγή:Ευγένεια, προσήνεια, ευπρέπεια και εκλεκτικότητα στις κοινωνικές σχέσεις, αποφυγή σχολίων, αποφυγή εγωϊστικών τάσεων, πνεύμα αλληλεγγύης. ε)Την αγάπη για το επάγγελμα:΄Εφεση για μάθηση, ζήλος για την υπηρεσία, προστασία του δημοσίου πλούτου, υπερηφάνεια για το έργο και την αποστολή.     (Αντί για τη σελ. 291(γ) Σελ. 291(δ) Τεύχος 1145-Σελ. 63 38.Γ.β.2 Σχολή Ικάρων   318 στ)Τις διανοητικές ικανότητες:Ταχύτητα, ορθότητα και σαφήνεια στη κρίση και την αντίληψη, αποφασιστικότητα, δυνατότητα προσαρμογής σε μεταβαλλόμενες καταστάσεις. ζ)Την συμμετοχή και επίδοση στις αθλητικές ομάδες, τις διάφορες επιτροπές και τις κοινοτικές εκδηλώσεις της Σχολής. 2.Με το τέλος κάθε εκπαιδευτικού έτους, των τριών πρώτων τάξεων της Σχολής, η βαθμολόγηση των Ικάρων στα γενικά προσόντα και η συμπλήρωση των απαραιτήτων εντύπων, γίνεται από 4μελή επιτροπή, που συγκροτείται με διαταγή του διοικητού Σχολής Ικάρων από αξιωματικούς του χώρου στρατιωτικής και ακαδημαϊκής εκπαίδευσης των Ικάρων. 3.Κάθε μέλος βαθμολογεί χωριστά, λαμβάνοντας υπόψη τις ποινές και τα αιτιολογικά, που έχουν επιβληθεί στον κρινόμενο ΄Ικαρο ως και το βαθμό ανταπόκρισης τούτου, στα προσόντα, που αναγράφονται στις πιο πάνω παραγράφους. Ο μέσος όρος των βαθμολογιών των μελών της επιτροπής αποτελεί την τελική βαθμολογία του Ικάρου για το υπόψη αντικείμενο. Πριν από τη βαθμολόγηση ο πρόεδρος της επιτροπής μπορεί να καλέσει τους αξιωματικούς, που εκτελούν υπηρεσία επιτηρητού στη Σχολή ή τους μόνιμους στρατιωτικούς εκπαιδευτές, για να εκφέρουν γνώμη σχετικά με την εν γένει στρατιωτική συμπεριφορά οποιουδήποτε Ικάρου ή να παράσχουν σχετικά στοιχεία ή διευκρινήσεις. Μπορεί επίσης να καλέσει και τους κρινόμενους Ικάρους. 4.Η βαθμολόγηση των γενικών προσόντων των Ικάρων του τετάρτου έτους γίνεται με τον ίδιο τρόπο, που περιγράφεται στην προηγούμενη παράγραφο, αλλά στην επιτροπή προστίθεται και ο επιτελής εκπαιδεύσεως Ικάρων. 5.Η τελική βαθμολογία των γενικών προσόντων των αποφοιτούντων καθορίζεται από τον πιο κάτω τύπο:    Α+Β+Γ+2Δ  Γ.Π.=                                   5 Το άρθρ. 36 αντικαταστάθηκε ως άνω από το άρθρ. 14 Π.Δ. 135/27 Μαρτ./14 Απρ. 1984 (ΦΕΚ Α΄ 45).    Σελ. 292(δ) Τεύχος 1145-Σελ. 64 Προαγωγές Ικάρων «Άρθρ.37.-1.Μετά το τέλος κάθε εκπαιδευτικού έτους συντάσσεται ο πίνακας τελικής βαθμολογίας, που περιλαμβάνει τη σειρά επιτυχίας κάθε Ικάρου, κατά τμήμα. Ο πίνακας αυτός κυρώνεται από το διοικητή της Σχολής. 2.Σε περίπτωση ισοβαθμίας Ικάρων η αρχαιότητα προσδιορίζεται από τη βαθμολογία των γενικών προσόντων». Το άρθρ. 37 αντικαταστάθηκε ως άνω από το άρθρ. 15 Π.Δ. 135/27 Μαρτ.-14 Απρ. 1984 (ΦΕΚ Α΄ 45). ΚΕΦΑΛΑΙΟΝ Β΄ ΔΙΔΑΣΚΟΜΕΝΑ ΜΑΘΗΜΑΤΑ- ΣΥΝΤΕΛΕΣΤΑΙ ΒΑΘΜΟΛΟΓΙΑΣ Διδασκόμενα μαθήματα Συντελεσταί Βαθμολογίας Άρθρ.38.-(Καταργήθηκε από το άρθρ. 16 Π.Δ. 135/27 Μαρτ.-14 Απρ. 1984, (ΦΕΚ Α΄ 45).                               Σχολή Ικάρων 38.Γ.β.2   319 ΜΕΡΟΣ V EKΠΑΙΔΕΥΟΜΕΝΟΝ ΠΡΟΣΩΠΙΚΟΝ ΜΑΘΗΤΑΙ ΚΕΦΑΛΑΙΟΝ Α΄ ΔΙΟΙΚΗΤΙΚΗ ΟΡΓΑΝΩΣΙΣ-ΚΑΘΗΚΟΝΤΑ- ΥΠΟΧΡΕΩΣΕΙΣ ΙΚΑΡΩΝ Διοικητική Οργάνωσις Ικάρων ΄Αρθρ.39.-1.Οι ΄Ικαροι συγκροτούνται εις Μοίραν Ικάρων αποτελουμένην εξ αριθμού Σμηνών αναλόγως της δυνάμεως των Ικάρων. 2.Η οργάνωσις αύτη περιλαμβάνει εις έκαστον Σμήνος Ικάρους κατ’ αναλογίαν, όλων των ετών και αποβλέπει εις την εσωτερικήν υπηρεσίαν, ενοίκησιν εις τους θαλάμους, κατανομήν εις τα εστιατόρια και εις τα προσκλητήρια των Ικάρων. 3.Οι ΄Ικαροι κατανέμονται εις Σμήνη δια Διαταγής της Σχολής. 4.Οι ΄Ικαροι του τελευταίου έτους αποτελούν την Διοικούσαν τάξιν της Σχολής. Βαθμοφόροι ΄Ικαροι ΄Αρθρ.40.-1.Καθήκοντα Υπαξ/κών βαθμοφόρων εκτελούν οι ΄Ικαροι του τελευταίου έτους ονομαζόμενοι και φέροντες τα διακριτικά του βαθμού των. 2.Ο αριθμός των βαθμοφόρων Ικάρων είναι:Είς Επισ/νίας Μοίρας, όστις είναι και ο Αρχηγός της Σχολής. Είς Σμηνίας κατά Διοικητικόν Σμήνος, είς Υποσμ/νίας κατά στοιχείον. 3.Εάν λόγω του ολιγαρίθμου των Ικάρων του τελευταίου έτους απασών των ειδικοτήτων, ούτοι δεν επαρκούν προς συμπλήρωσιν του απαιτουμένου αριθμού βαθμοφόρων, συμπληρούται ο αριθμός ούτος εκ των κατά σειράν αρχαιοτέρων Ικάρων της αμέσως επομένης σειράς, φερόντων διακριτικά σημεία Υπαξ/κών βαθμοφόρων. Εκπαιδευτική Οργάνωσις Μοίρας. ΄Αρθρ.41.-1.Οι ΄Ικαροι αναλόγως ειδικότητος και χρόνου εισαγωγής εις την Σχολήν συγκροτούνται εις τάξεις, εκάστη των οποίων περιλαμβάνει αριθμόν Ικάρων. 2.Γενικώς η εκπαιδευτική διάρθρωσις καθορίζεται δια διαταγών της Σχολής Ικάρων.    Ιεραρχία Ικάρων ΄Αρθρ.42.-1.Επί τη βάσει των κεκυρωμένων γενικών πινάκων βαθμολογίας των εκπαιδευτικών περιόδων και των αντιστοίχων τοιούτων των εισητηρίων εξετάσεων, ο Διοικητής δια διαταγής του ονομάζει τους Αρχηγούς των σειρών της Σ.Ι. Εκ των επομένων κατά σειράν μαθητών του τελευταίου έτους ονομάζει επίσης τόσους Σμηνίας και Υποσμηνίας, όσους απαιτούσιν αι συνθέσεις της Μοίρας Ικάρων, υπολογιζομένων ενός Σμηνίου δι’ έκαστον Σμήνος και τριών Υποσμ/νιών δι’ εκάστην Διμοιρίαν. Η σειρά επιτυχίας των λοιπών χαρακτηρίζει την σειράν αρχαιότητος αυτών εις τα αντίστοιχα έτη. Δια τους Ικάρους 1ης τάξεως, ως σειρά αρχαιότητος λογίζεται η σειρά επιτυχίας των κατά τας εισαγωγικάς εξετάσεις. 2.Η σειρά αρχαιότητος των Ικάρων ανηκόντων εις σειράς του αυτού έτους ρυθμίζεται ως εξής: Πρώτος και δεύτερος τάσσονται ο αρχαιότερος των Ιπταμένων, τρίτος τάσσεται ο αρχαιότερος μηχανικός, τέταρτος Ιπτάμενος. Οι λοιποί ΄Ικαροι του τμήματος Μηχανικών παρεμβάλλονται κατά διαστήματα ανάλογα της δυνάμεως των Ιπταμένων και Μηχανικών εκάστης σειράς. Η σχετική αρχαιότης μεταξύ Ικάρων διαφόρων ειδικοτήτων ρυθμίζεται βάσει του ποσοστού της συνολικής βαθμολογίας αυτών εις τα οικεία μαθήματα εκάστης σειράς. 3.Οι ΄Ικαροι ουδεμίαν βαθμίδα κατέχουσιν εις την κλίμακα της στρατιωτικής ιεραρχίας, θεωρούνται όμως κατώτεροι των αξιωματικών, χωρίς εξ άλλου να είναι ανώτεροι ή κατώτεροι των αρχισμηνιών. Προς τους τελευταίους και προς πάντα υπαξιωματικόν φέρονται με λεπτότητα, ευγένειαν και αξιοπρέπειαν, χωρίς η στάσις αύτη να εξελίσηται εις εγωϊστικήν συμπεριφοράν ή να εκφυλίζεται εις οικειότητας εν τη εκτελέσει της υπηρεσίας. 4.Οι βαθμοί και αρχαιότης των Ικάρων ισχύουσιν μόνον μεταξύ αυτών. Αι σχέσεις των μετά των μαθητών των λοιπών ισοτίμων Στρατιωτικών Σχολών είναι απλαί σχέσεις συμμαθητών, λόγοι δε ευγενείας και καλής στρατιωτικής αγωγής μόνον επιβάλλουσιν εις τους νεωτέρους μαθητάς να απονέμωσι πρώτοι τον στρατιωτικόν χαιρετισμόν.     (Μετά την σελ. 294,02(α) Σελ. 294,021 Τεύχος 368-Σελ. 147 38.Γ.β.2 Σχολή Ικάρων   320 Σχολή Ικάρων 38.Γ.β.2   321 Επισμηνίας Αρχηγός ΄Αρθρ.43.-1.Ενασκεί άμεσον επίβλεψιν εφ’ όλων των Ικάρων εις ότι αφορά την υπηρεσίαν, εμφάνισιν και πειθαρχίαν. 2.Ευθύνεται δια την ακριβή τήρησιν του ημερησίου προγράμματος υπηρεσίας και την εκτέλεσιν των διαταγών των αφορωσών τας εν γένει κινήσεις των Ικάρων. 3.Βοηθούμενος υπό του Σμηνίου Υπηρεσίας και των λοιπών βαθμοφόρων, φροντίζει δια την τάξιν και ευκοσμίαν εις τους θαλάμους, αιθούσας μελέτης, διασκεδάσεως, εστιατορίου κλπ. 4.Κατά τας προσκλήσεις ή συντάξεις της Μοίρας Ικάρων λαμβάνει αναφοράν από τους Σμηνίας των Μοιρών και τον Σμηνίαν Υπηρεσίας και αναφέρει εις τον Αξιωματικόν Επιτηρητήν. Εν απουσία Αξιωματικού Επιτηρητού, τίθεται επί κεφαλής της Μοίρας και αναλαμβάνει το γενικόν πρόσταγμα. 5.Αναγιγνώσκει εις γενικόν προσκλητήριον την ημερησίαν διαταγήν της Σχολής. 6.Συνοδεύει τον Διοικητήν της Μοίρας και τους Αξιωματικούς Επιτηρητάς κατά τας επιθεωρήσεις. 7.Κατακλίνεται εις χωριστόν θάλαμον και εστιάζεται εις ιδιαιτέραν τράπεζαν, διατάσσει δε την έναρξιν και παύσιν του συσσιτίου. 8.Κατά τας ώρας αναπαύσεως ή μελέτης τηρεί τα βιβλία της Μοίρας. 9.Ορίζει τους επιτηρητάς τάξεως δια τας ώρας μελέτης εις την πρώτην, δευτέραν και τρίτην τάξιν. 10.Τον Επισμηνίαν Αρχηγόν, κωλυόμενον, αντικαθιστά ο αμέσως επόμενος κατ’ αρχαιότητα ΄Ικαρος. 11.Μελετά και εισηγείται παν μέτρον όπερ θα συνέτεινεν εις την εξύψωσιν του επιπέδου των Ικάρων εις όλους τους τομείς. 12.Είναι ο σημαιοφόρος της Σχολής. Αρχηγοί Τάξεων ΄Αρθρ.44.-1.Ο αρχηγός εκάστης τάξεως μεριμνά δια: α)Την παραλαβήν και παράδοσιν εις τους συμμαθητάς του των χορηγουμένων βιβλίων, ειδών σπουδής και γραφικής ύλης. β)Την καθαριότητα, αερισμόν, θέρμανσιν, τάξιν και πειθαρχίαν εν ταις αιθούσαις διδασκαλίας και την ύπαρξιν εν αυταίς οργάνων αναγκαιούντων δια την εκτέλεσιν μαθήματος ή ασκήσεως. 3.Συμπληρώνει το δελτίον απόντων, μετά του δικαιολογητικού εκάστου και παραδίδει τούτο εις τον εκπαιδευτήν, προ της ενάρξεως του μαθήματος. 3.Συμπληρώνει το έντυπον «Ημερήσιον Δελτίον Εκπαιδεύσεως» όπερ παραδίδει εις τον επόπτην εκπαιδεύσεως καθ’ εκάστην, μετά το πέρας των μαθημάτων. 4.Ηγείται της τάξεώς του, οσάκις αύτη μεμονωμένη εκτελεί ασκήσεις ή οιανδήποτε άλλην κίνησιν. 5.Ορίζει καθ’ εκάστην ΄Ικαρον Υπηρεσίας της τάξεως εκ των συμμαθητών του.    6.Εάν ο αρχηγός τάξεως υποπέση εις σοβαρόν παράπτωμα ασυμβίβαστον προς το αξίωμα του αρχηγού, δύναται ο Διοικητής να απαλλάξη τούτον των καθηκόντων του, δι’ ωρισμένον χρονικόν διάστημα ή και δι’ όλην την εκπαιδευτικήν περίοδον αναθέτων ταύτα δια διαταγής του, εις τον αμέσως επόμενον κατά αρχαιότητα. 7.Τον αρχηγόν απόντα ή κωλυόμενον, αντικαθιστά ο αμέσως νεώτερός του. Σμηνίαι και Υποσμηνίαι ΄Αρθρ.45.-1.Ούτοι καθοδηγούσι και επιβλέπουσι τους Ικάρους οπουδήποτε και αν ευρίσκωνται ίνα ενεργώσι και συμπεριφέρονται συμφώνως προς τας απαιτήσεις της Σχολής, δίδοντες δια των πράξεών των άριστον παράδειγμα. 2.Ανατίθενται εις αυτούς αι Υπηρεσίαι: α)Σμηνίου Υπηρεσίας. β)Θαλαμάρχου. γ)Τραπεζάρχου. δ)Επιτηρητού τάξεως κατά τας ώρας της μελέτης. 3.Κατά τας συντάξεις, ασκήσεις και γενικάς κινήσεις, τίθενται επικεφαλής τμημάτων Ικάρων, δυνάμεως προβλεπομένης υπό της συνθέσεως της Μοίρας. 4.Εάν βαθμοφόρος υποπέση εις παράπτωμα ασυμβίβαστον προς τον βαθμόν του υφίσταται τας προβλεπομένας κυρώσεις του παρόντος οργανισμού. Γενικαί Υποχρεώσεις Ικάρων ΄Αρθρ.46.-1.Οι ΄Ικαροι οφείλουσι σεβασμόν, υποταγήν και πειθαρχίαν. α)Εις τους αξιωματικούς των Ενόπλων Δυνάμεων. β)Εις τους καθηγητάς και διδασκάλους των. γ)Εις τους Ικάρους των ανωτέρων τάξεων. δ)Εις τους αρχηγούς τάξεων και τμημάτων, ως και εις πάντα αρχαιότερον ΄Ικαρον. 2.Πας ανώτερος ή αρχαιότερος ΄Ικαρος οφείλει να αναφέρη πάντα νεώτερόν του δια παν παράπτωμα. 3.Οι ΄Ικαροι δεν δύνανται να ενεργήσωσι συνεισφοράς να εγγραφώσι συνδρομηταί εφημερίδων, συγγραμμάτων, φυλλαδίων κλπ., να παρευρεθώσι δι’ επιτροπής εν τελεταίς ή συμποσίοις σωματείων, να δημοσιεύσωσιν δια του τύπου ή να καταχωρήσωσί τι εις περιοδικόν, σύγγραμμα ή εφημερίδα, άνευ αδείας. 4.Ουδέν περιοδικόν, σύγγραμμα ή βιβλίον ή φυλλάδιον ή εικονογραφία δύναται να εισαχθή εις την Σχολήν άνευ αδείας του Διοικητού της Σχολής.          (Μετά την σελ. 294,02) Σελ. 294,03 321-131 38.Γ.β.2 Σχολή Ικάρων   322 5.Η χαρτοπαιξία και παν τυχηρόν παιγνίδιον έστω και άνευ οικονομικού συμφέροντος απαγορεύεται αυστηρώς εις τους Ικάρους, εντός ή εκτός της Σχολής. 6.Το κάπνισμα επιτρέπεται εντός της σχολής μόνον εις ωρισμένην αίθουσαν. Εκτός της Σχολής, συμφώνως προς τας εκάστοτε διατάξεις της Διοικήσεως αυτής. 7.Εν παντί χρόνω και τόπω οι ΄Ικαροι πρέπει να απέχωσιν ομιλιών και πράξεων δυναμένων να διαταράξωσι την δημοσίαν τάξιν ή την εσωτερικήν της Σχολής ησυχίαν. 8.Η κρίσις περί διαταγών ή πράξεων των ανωτέρων ως και πας συνεταιρισμός ή σύσκεψις υπό πολλών ή ολίγων ενεργουμένη απαγορεύεται, οι δε παραβάται τιμωρούνται αυστηρώς. 9.Οι ΄Ικαροι εντός και εκτός της Σχολής οφείλουσι να εμφανίζωνται πάντοτε κανονικώς, ενδεδυμένοι. 10.Απαγορεύεται εις τους Ικάρους έστω και εν αδεία διατελούντες να φέρωσι πολιτικήν ενδυμασίαν πλην της περιπτώσεως αδείας δια την αλλοδαπήν, ότε υποχρεωτικώς φέρουσι πολιτικήν τοιαύτην. 11.Ουδείς ΄Ικαρος δύναται να χρησιμοποιήση δι’ υπηρεσίαν τινά οπλίτην ή ιδιώτην εκ των εν τη Σχολή υπηρετούντων, άνευ αδείας του αξιωματικού επιτηρητού. 12.Απαγορεύεται η εν τη Σχολή εισαγωγή οιωνδήποτε πραγμάτων άνευ αδείας του αξιωματικού επιτηρητού, η δε υπό των Ικάρων εισαγωγή οινοπνευματωδών ποτών απαγορεύεται απολύτως. 13.Απαγορεύεται εις τους Ικάρους να αλλάσωσι τας κλίνας ή τας θέσεις αυτών είς τε τας τάξεις, θαλάμους και το εστιατόριον, προς δε να ανταλλάσωσι τα είδη ιματισμού, γραφικής ύλης, μελέτης ή οιαδήποτε άλλα δημόσια είδη ανήκοντα εις αυτούς. 14.Ουδείς ΄Ικαρος δύναται να αντιγράφη εργασίας άλλου Ικάρου και να εκτελή οιανδήποτε εργασίαν προς όφελος ή δια λογαριασμόν άλλου. 5.Οι ΄Ικαροι οφείλουσι να απονέμωσι χαιρετισμόν προς πάντα αξιωματικόν των Ενόπλων Δυνάμεων, τους καθηγητάς και διδασκάλους των, τους αρχαιοτέρους Ικάρους, ως και τους μαθητάς των ανωτέρων τάξεων των λοιπών ισοτίμων Στρατιωτικών Σχολών. 16.Δεν οφείλουσιν ουδέ δικαιούνται χαιρετισμού εκ μέρους των οπλιτών και ανθυπασπιστών των Ενόπλων Δυνάμεων.     Σελ. 294,04 321-132 Σμηνίας Υπηρεσίας ΄Αρθρ.47.-1.Ούτος ορίζεται δια την ημερησίαν διαταγήν της Μοίρας Ικάρων. 2.Επιβλέπει και φροντίζει δια την ακριβή τήρησιν του ημερησίου προγράμματος εργασίας και των διαταγών του Διοικητού της Μοίρας και ενεργεί εν γένει ως άμεσος βοηθός του αξιωματικού επιτηρητού. 3.Παρακολουθεί τας μεταβολάς των Ικάρων και ενημερώνει τους σχετικούς πίνακας διαρθρώσεως, διατάξεως και στρατωνισμού της Μοίρας. 4.Εγείρεται ημίσειαν ώραν προ της κανονικής εγέρσεως και φροντίζει ώστε αύτη να γίνη την ακριβή ώραν ταχέως με πλήρη τάξιν και άνευ θορύβου. 5.Καταγράφει εις το βιβλίον ασθενών τους δηλώσαντας ασθένειαν Ικάρους και μεριμνά όπως εξετασθώσιν ούτοι υπό του υγειονομικού αξιωματικού της Σχολής ως και δια πάσαν εκ της εξετάσεως ταύτης προκύπτουσαν ενέργειαν. 6.Καταχωρίζει τας αιτήσεις και αναφοράς των Ικάρων εις το οικείον βιβλίον. 7.Συλλέγει και μεριμνά δια την διανομήν της αλληλογραφίας των μαθητών. 8.Επιβλέπει δια την καθαριότητα και ευταξίαν εν τη Σχολή. 9.Παρουσιάζει εις τον Διοικητήν της Μοίρας τους εκτάκτως αναφερομένους ή τους αιτούντας ιδιαιτέραν ακρόασιν Ικάρους. 10.Μεριμνά δια την αποστολήν φαγητού εις το θεραπευτήριον. 11.Κατά τας προσκλήσεις της Μοίρας αναφέρει εις τον επισμηνίαν αρχηγόν, λεπτομερώς, την αριθμητικήν κατάστασιν της Μοίρας και αιτιολογεί τους απόντας ή κωλυομένους Ικάρους. 12.Μεριμνά και επιβλέπει δια την συμφώνως προς τας διαταγάς της Διοικήσεως έκτισιν των ποινών των Ικάρων. 13.Επαίρει και υποστέλλει την σημαίαν συμφώνως προς τας διαταγάς της Μοίρας. 14.Εις την υπηρεσίαν ταύτην εναλλάσσονται, ανά 24ωρον άπαντες οι βαθμοφόροι εκτός του επισμηνίου αρχηγού. 15.Τον Σμηνίαν Υπηρεσίας, κωλυόμενον, αντικαθιστά ο τοιούτος του προηγουμένου 24ώρου.             Σχολή Ικάρων 38.Γ.β.2   323 Θαλαμάρχης ΄Αρθρ.48.-1.Ο αρχαιότερος ΄Ικαρος, πλην του αρχηγού, εκ των ενοικούντων εντός του αυτού θαλάμου, ορίζεται δια της ημερησίας διαταγής της Μοίρας ως θαλαμάρχης. 2.΄Απαντες οι θαλαμάρχαι του αυτού Σμήνους λαμβάνουσι οδηγίας και διαταγάς από τον Σμηνίαν του Σμήνους, εις ον αναφέρουσι παν, ότι ήθελεν προκύψει εν τη εκτελέσει των καθηκόντων των. 3.Ο θαλαμάρχης είναι υπεύθυνος δια την ευταξίαν και πειθαρχίαν εν τω θαλάμω. 4.Ειδικώτερον, τα καθήκοντα τούτου εισίν τα κάτωθι: α)Κατά την σήμανσιν της εγέρσεως φροντίζει όπως πάντες εγείρωνται ταχέως πλύνωνται και ενδύωνται κανονικώς, εκθέτωσι τα κλινοσκεπάσματά των προς αερισμόν, τοποθετώσι τα είδη των (προσόψιον, εμβάδας κλπ.) εις τας θέσεις των και εξέρχωνται του θαλάμου εντός του μικροτέρου χρονικού διαστήματος. Των ανωτέρω δεν απαλλάσσεται ο ίδιος. β)Μετά την λήξιν του ατομικού καθαρισμού, επιθεωρεί τους Ικάρους και τον θάλαμον εν γένει, ίνα βεβαιωθή ότι αι κλίναι έχουσι στρωθή κανονικώς, τα ατομικά είδη ευρίσκωνται εις τας θέσεις των καθαρά και κανονικώς συσκευασμένα, ο ατομικός οπλισμός είναι καθαρός και καλώς συντηρημένος, οι ΄Ικαροι είναι καθαροί και εξυρισμένοι, διατηρούσι κανονικώς κεκαρμένην την κόμην και δεν ρυπαίνωσι οπωσδήποτε τον θάλαμον. γ)Μεριμνά δια την καθαριότητα, αερισμόν και θέρμανσιν του θαλάμου. δ)Περιστέλλει πάσαν αταξίαν και επιβάλλει ησυχίαν εν τω θαλάμω. ε)Διατάσσει μετά το σιωπητήριον την σβέσιν των περιττών φώτων. Εάν κατά το διάστημα της νυκτός, ΄Ικαρός τις ασθενήση, ειδοποιεί πάραυτα τον Σμηνίαν Υπηρεσίας δια τα περαιτέρω. ς)Οσάκις αξιωματικός ή ο επισμηνίας αρχηγός των Ικάρων εισέρχηται εις τον θάλαμον προ του σιωπητηρίου, δίδει το παράγγελμα «Προσοχή». Δια του παραγγέλματος τούτου οι ΄Ικαροι τηρούσι σιωπήν και ακινησίαν, ιστάμενοι όρθιοι ή εφ’ όσον είχον ήδη κατακλιθή, εγείρονται κατά το ήμισυ της κλίνης των. ζ)Μεριμνά και επιβλέπει δια την κανονικήν παραλαβήν και παράδοσιν της λινοστολής των Ικάρων του θαλάμου του, αναφέρει δε τυχόν ελλείψεις εις τον Σμηνίαν του Σμήνους του. η)Αναφέρει πάσαν ζημίαν ή φθοράν παρατηρηθείσαν εν τω θαλάμω. 5.Τον θαλαμάρχην απουσιάζοντα αντικαθιστά ο αρχαιότερος μετ’ αυτόν ΄Ικαρος του θαλάμου.     Τραπεζάρχης ΄Αρθρ.49.-1.Ο αρχαιόττερος των εν τη αυτή τραπέζη συσσιτούντων Ικάρων εκτελεί καθήκοντα τραπεζάρχου. 2.Επιβλέπει όπως, οι συσσιτούντες, τηρώσι τα υπό των μονίμων διαταγών της Σχολής οριζόμενα, εις τρόπον ώστε να παρουσιάζωσι ευπρόσωπον σύνολον, παρέχει δε ο ίδιος άριστον παράδειγμα. 3.Αναφέρει εις τον επισμηνίαν αρχηγόν διατυπωθέντα παράπονα περί μη ικανοποιητικής παρασκευής του συσσιτίου ή ελλείψεων αυτού και περί κακής τυχόν συμεριφοράς των τραπεζοκόμων. Επιτηρητής Μελέτης ΄Αρθρ.50.-1.Κατά την διάρκειαν της μελέτης, οι ΄Ικαροι απασών των τάξεων, πλην της Διοικούσης επιτηρούνται υφ’ ενός εκ των βαθμοφόρων, ή ετέρων Ικάρων της Διοικούσης τάξεως, εναλλασσομένων ανά 24ωρον. 2.Οι της Διοικούσης τάξεως επιτηρούνται υπό του αρχηγού των, ή του αρχαιοτέρου εκ των παρόντων Ικάρων. Ο επιτηρητής επιβλέπει όπως η μελέτη διεξάγεται απρόσκοπτος και άνευ θορύβου. 4.Επισκέπτεται τας θέσεις των Ικάρων ίνα βεβαιωθή ότι ούτοι δεν ασχολούνται με ξένα προς την μελέτην θέματα. Επιτρέπει εφ’ όσον κρίνη τούτον αναγκαίον, την συμμελέτην εις δύο το πολύ Ικάρους. Απαγορεύει τας μετακινήσεις και την έξοδον εκ της αιθούσης άνευ σοβαρού λόγου. 5.Εάν ανώτερός τις εισέλθη εις την αίθουσαν, δέδει το παράγγελμα «ΠΡΟΣΟΧΗ» και αναφέρει περί της εκτελουμένης εργασίας και των απόντων. Μη παρισταμένου εις την μελέτην αξιωματικού ή επιτηρητού, υπεύθυνος δια τα ανωτέρω είναι ο αρχηγός της τάξεως ή ο αρχαιότερος των παρόντων Ικάρων. Συσσιτιάρχης ΄Αρθρ.51.-1.Ούτος ορίζεται δια της Ημερησίας Διαταγής της Μοίρας Ικάρων. 2.Εγείρεται τεσσαράκοντα πέντε λεπτά ενωρίτερον των Ικάρων και φροντίζει δια την παρασκευήν του πρωϊνού ροφήματος. 3.Επιτηρεί το προσωπικόν του μαγειρίου, εστιατορίου και αποθηκών δια την συμπεριφοράν και καθαριότητα. 4.Μεριμνά και επιβλέπει δια την καθαριότητα του εστιατορίου, μαγειρίου και αποθηκών. 5.Επιβλέπει και απαγορεύει την αποκόμισιν ειδών εστιάσεως εκ του μαγειρίου και εστιατορίου. 6.Φροντίζει δια τας λεπτομερείας παρασκευής του φαγητού και τας ελλείψεις, διαθέτων εις τον μάγειρον τας οριζομένας υπό του προγράμματος ποσότητας υλικών.  (Μετά την σελ. 294,04) Σελ. 294,05 321-133 38.Γ.β.2 Σχολή Ικάρων   324 7.Μεριμνά δια την έγκαιρον παρασκευήν του συσσιτίου. 8.Φροντίζει δια την ορθήν διάθεσιν του πλεονάσματος εις τους Ικάρους. 9.Εις την υπηρεσίαν ταύτην εναλλάσσονται, ανά 24ωρον, άπαντες οι ΄Ικαροι της διοικούσης τάξεως, πλην του αρχηγού της τάξεως. ΄Ικαρος Ωνίων ΄Αρθρ.52.-1.Ούτος ορίζεται δια της Ημερησίας Διαταγής της Μοίρας Ικάρων. 2.Μεριμνά δια την καλήν ποιότητα και συμφέρουσαν τιμήν των αγοραζομένων ειδών, εισηγούμενος προς τούτο εις τον αξιωματικόν Ωνίων. 3.Επιβλέπει κατά το ζύγισμα και την μεταφοράν των ωνίων. 4.Φέρει μεθ’ εαυτού το βιβλίον ωνίων της Μοίρας, συμπληροί και υπογράφει τούτο. 5.Ευθύνεται δια πάσαν απώλειαν μέρους ή όλου τινός των αγορασθέντων ωνίων. 6.Εις την υπηρεσίαν ταύτην εναλλάσσονται ανά 24ωρον άπαντες οι δευτεροετείς ΄Ικαροι, πλην του αρχηγού της τάξεως. ΄Ικαρος Υπηρεσίας της Τάξεως ΄Αρθρ.53.-1.Ούτος ορίζεται υπό του αρχηγού της τάξεως. 2.Επιμελείται της καθαριότητος, αερισμού και θερμάνσεως της τάξεως. 3.Μεριμνά δια την εξασφάλισιν των αναγκαιούντων οργάνων και υλικών σπουδής, δια την εκτέλεσιν των μαθημάτων ή ασκήσεων. 4.Δια πάσαν ανωμαλίαν ή έλλειψιν απευθύνεται εγκαίρως εις τον αρχηγόν της τάξεως. 5.Εις την υπηρεσίαν ταύτην εναλλάσσονται ανά 24ωρον άπαντες οι ΄Ικαροι πλην των αρχηγών τάξεων. ΚΕΦΑΛΑΙΟΝ Β΄ ΑΝΕΠΑΡΚΕΙΑ-ΑΚΑΤΑΛΛΗΛΟΤΗΣ ΙΚΑΡΩΝ Ανεπάρκεια Ικάρων ΄Αρθρ.54.-1.Η κατάστασις ανεπαρκείας συνεπάγεται την παραπομπήν του Ικάρου εις το Συμβούλιον Ικανότητος με το ερώτημα της απολύσεως εκ της Σχολής ή συνεχίσεως της εκπαιδεύσεως ή παραμονής εις την ιδίαν τάξιν συμφώνως προς τα καθοριζόμενα κριτήρια επιτυχίας.    Σελ. 294,06 321-134 Η κατάστασις αύτη διακρίνεται εις: α)Ακαδημαϊκήν ανεπάρκειαν (αφορά άπαντα τα βαθμολογούμενα μαθήματα). β)Στρατιωτικήν ανεπάρκειαν (αφορά τα γενικά προσόντα). γ)Πτητικήν ανεπάρκειαν (αφορά την πτητικήν εκπαίδευσιν). 2.΄Ικαρος μη επιτυγχάνων τα εις το άρθρ. 35 καθοριζόμενα κριτήρια επιτυχίας θεωρείται αποτυχών. Ακαδημαϊκή Ανεπάρκεια ΄Αρθρ.55.-΄Ικαρος αποτυχών κατά το προηγούμενον άρθρον παραπέμπεται εις το Συμβούλιον Ικανότητος με το ερώτημα της απομακρύνσεώς του εκ της Σ.Ι., ή παραμονής του εις την ιδίαν τάξιν, πλην της περιπτώσεως υπερβάσεως των επιτρεπομένων απουσιών, οπότε παραμένει εις την ιδίαν τάξιν άνευ παραπομπής του εις το Συμβούλιον Ικανότητος. Στρατιωτική Ανεπάρκεια ΄Αρθιρ,56.-΄Ικαρος υστερών εις τα γενικά προσόντα (άρθρ. 36) παραπέμπεται εις το Συμβούλιον Ικανότητος, επί σοβαρών δε περιπτώσεων πειθαρχικών παραπτωμάτων παραπέμπεται εις το Πειθαρχικόν Συμβούλιον. Πτητική Ανεπάρκεια ΄Αρθρ.57.-1.΄Ικαρος τίθεται υπό κρίσιν λόγω πτητικής ανεπαρκείας εις τας ακολούθους περιπτώσεις. α)΄Οταν βαθμολογηθή υπό του Διοικητού Μοίρας Εκπαιδεύσεως Αέρος εις φύλλον τελικής γνωματεύσεως δια του βαθμού «ΑΠΟΤΥΧΩΝ» (ΜΕΤΡΙΩΣ 40-49%-ΚΑΚΩΣ 0-39%). β)΄Οταν αρνηθή αδικαιολογήτως να συνεχίση τας εκπαιδευτικάς πτήσεις (ένεκα φόβου ή απαρεσκείας προς αυτάς). 2.Εις τας ανωτέρω περιπτώσεις ο ΄Ικαρος παραπέμπεται εις το, κατά τας διατάξεις του άρθρ. 60 του παρόντος, Συμβούλιον Ικανότητος. 3.΄Ικαρος υπό κρίσιν πτητικής επαρκείας: α)΄Οταν ο εκπαιδευτής του συμπληρώση δι’ αυτόν φύλλον βαθμολογίας με τον βαθμόν «ΑΠΟΤΥΧΩΝ» (ΜΕΤΡΙΩΣ 40-49%-ΚΑΚΩΣ 0-39%). β)΄Οταν συλληφθή ή αναφερθή παραβαίνων τους κανονισμούς ή μονίμους διαταγάς πτήσεων.      Σχολή Ικάρων 38.Γ.β.2   325 4.Εκπαιδευτής βαθμολογεί ΄Ικαρον δια του βαθμού «ΑΠΟΤΥΧΩΝ» (ΜΕΤΡΙΩΣ 40-49%, ΚΑΚΩΣ 0-39%). α)΄Οταν μία πτήσις κριθή υπό του εκπαιδευτικού ως τελείως αποτυχούσα. β)΄Οταν ο ΄Ικαρος λάβη υπό του εκπαιδευτού 4 συνεχή φύλλα υστερήσεως. γ)΄Οταν εκ των φύλλων βαθμολογίας του Ικάρου τα 40% τούτων είναι φύλλα υστερήσεως. δ)΄Οταν ο ΄Ικαρος συμπληρώσας το προβλεπόμενον όριον συγκυβερνήσεως δεν ηδυνήθη να ιπταθή «ΜΟΝΟΣ». 5.Εις απάσας τας ανωτέρω περιπτώσεις ο Εκπαιδευτής συμπληρώνει το φύλλον τελικής γνωματεύσεως με βαθμόν «ΑΠΟΤΥΧΩΝ» άνευ ειδικής πτήσεως. α)Εις το πρώτον 8ωρον ο βαθμός «ΑΠΟΤΥΧΩΝ» Μετρίως 40-49%, ΚΑΚΩΣ 0-39% συνεπάγεται αλλαγήν εκπαιδευτού, εφ’ όσον ο βαθμός ούτος δίδεται δια πρώτην φοράν. β)Εις όλας τας άλλας περιπτώσεις τίθεται υπό κρίσιν πτητικής επαρκείας. 6.Κρίσις επαρκείας συνεπάγεται πτήσιν δοκιμής υπό του Διοικητού Σμήνους, ο οποίος μετά την πτήσιν ταύτην, εις περίπτωσιν βαθμολογίας δια του βαθμού «ΣΧΕΔΟΝ ΚΑΛΩΣ» συμπεριλαμβανομένου και άνω συμπληρώνει φύλλον αλλαγής εκπαιδευτού. Εις περίπτωσιν βαθμολογίας της δοκιμής δια του βαθμού «ΑΠΟΤΥΧΩΝ» μετρίως 40-49%, ΚΑΚΩΣ 0-39% συμπληρώνει φύλλον τελικής γνωματεύσεως όπερ συνεπάγεται παραπομπήν του Ικάρου εις τον Διοικητήν Μοίρας Εκπ/σεως Αέρος δια περαιτέρω κρίσιν. 7.Εις την πρώτην περίπτωσιν ο ΄Ικαρος παραδίδεται εις έτερον εκπαιδευτήν, προς συνέχισιν της εκπαιδεύσεως, εις δε την δευτέραν παραπέμπεται προς κρίσιν επαρκείας εις τον Διοικητήν Μοίρας Εκπ/σεως Αέρος. 8.΄Ικαρος λαβών, κατά τας εξετάσεις δοκιμής προόδου βαθμολογίαν «ΣΧΕΔΟΝ ΚΑΛΩΣ» επανεξετάζεται υπό του Διοικητού του Σμήνους και αν εκ νέου λάβη την αυτήν βαθμολογίαν παραπέμπεται εις τον Διοικητήν Μοίρας Εκπ/σεως Αέρος μετά φύλλου γνωματεύσεως. 9.΄Ικαρος λαβών κατά τας τελικάς εξετάσεις βαθμολογίαν «ΣΧΕΔΟΝ ΚΑΛΩΣ» επανεξετάζεται υπό του Δ/τού του Σμήνους και εάν λάβη εκ νέου την αυτήν βαθμολογίαν παραπέμπεται εις τον Διοικητήν Μοίρας Εκπ/σεως Αέρος μετά φύλλου τελικής γνωματεύσεως. 10.Ο Διοικητής του Σμήνους έχει το δικαίωμα της αλλαγής εκπαιδευτού άπαξ. Εάν ο αυτός ΄Ικαρος τεθή δια δευτέραν φοράν υπό την κρίσιν του δια πτητικήν ανεπάρκειαν μετά την πτήσιν δοκιμής, υποχρεωτικώς θα συμπληρώση φύλλον τελικής γνωματεύσεως, ανεξαρτήτως βαθμολογίας και θα παραπέμψη τούτον εις τον Διοικητήν Μοίρας πτητικής εκπ/σεως δια περαιτέρω κρίσιν. 11.Ο Διοικητής Μοίρας Εκπ/σεως Αέρος, αφού εξετάση τον φάκελλον βαθμολογίας του Ικάρου εξετάζει τούτον εις τον αέρα και: α)Εάν βαθμολογήση τον ΄Ικαρον δια του βαθμού «ΣΧΕΔΟΝ ΚΑΛΩΣ» και άνω, συμπληρώνει φύλλον αλλαγής εκπαιδευτού και αποστέλλει τούτον εις το Σμήνος δια συνέχισιν της εκπαιδεύσεώς του υπό έτερον εκπαιδευτήν.     β)Εάν βαθμολογήση τούτον δια του βαθμού «ΑΠΟΤΥΧΩΝ» Μετρίως 40-49%, ΚΑΚΩΣ 0-39% συμπληρώνει φύλλον τελικής γνωματεύσεως και παραπέμπει τούτον εις το Συμβούλιον Ικανότητος. γ)Κατά τας τελικάς εξετάσεις εάν βαθμολογήση τον ΄Ικαρον δια του βαθμού «ΣΧΕΔΟΝ ΚΑΛΩΣ», «ΑΠΟΤΥΧΩΝ» Μετρίως 40-49%, ΚΑΚΩΣ 0-39% παραπέμπει τούτον εις το Συμβούλιον Ικανότητος. 12.Ο Διοικητής Μοίρας Εκπαιδεύσεως Αέρος έχει το δικαίωμα άπαξ μόνον της αλλαγής εκπαιδευτού, εφ’ όσον ήδη ο ΄Ικαρος έχει υποστή αλλαγήν εκπαιδευτού μετά προγενεστέραν δοκιμήν υπό του Διοικητού του Σμήνους, δις όμως εάν ο ΄Ικαρος δεν έχει υποστή τοιαύτην αλλαγήν. 13.΄Οταν μετά την κρίσιν του Διοικητού Μοίρας Εκπαιδεύσεως Αέρος ή του Διοικητού του Σμήνους, ο ΄Ικαρος συγκεντροί αριθμόν φύλλων μη πτήσεως τοιούτον, ώστε να αποκλείεται της εκπαιδεύσεώς του εντός του προβλεπομένου χρόνου, ο Διοικητής του Σμήνους και εν συνεχεία ο Διοικητής Μοίρας Εκπαιδεύσεως Αέρος συμπληρούσι φύλλα τελικής γνωματεύσεως, άνευ βαθμολογίας και παραπέμπουσι τούτον, εις το Συμβούλιον Ικανότητος με το ερώτημα της παραμονής εις την ιδίαν τάξιν ή της διακοπής της περαιτέρω εκπαιδεύσεώς του, λόγω απουσιών. Απόλυσις Ικάρου εκ της Σχολής «΄Αρθρ.58.-1.«΄Ικαρος διαγράφεται της Σ.Ι. απολυόμενος δια διαταγής του Υπουργού Εθνικής Αμύνης, ως ακολούθως: α.Κατόπιν Αποφάσεως του Συμβουλίου ικανότητος δια Ακαδημαϊκήν, Στρατιωτικήν ή Πτητικήν ανεπάρκειαν και εφ’ όσον εις την τελευταίαν ταύτην περίπτωσιν δεν επιθυμεί να φοιτήση εις έτερα Τμήματα της Σ.Ι., προβλεπόμενα κατά τας διατάξεις του Ν.Δ. 62/16.12.1969. β.Κατόπιν αποφάσεως της ΑΥΕΑ ως υγειονομικώς ακατάλληλος. γ.΄Ενεκα παραιτήσεώς του συνοδευομένης υπό εγγράφου καταθέσεως κηδεμόνος ή επιτρόπου εφ’ όσον είναι ενήλιξ. δ.΄Ενεκεν αρνήσεως να ομώση τον νενομισμένον όρκον. ε.΄Ενεκεν συνάψεως γάμου κατά την διάρκειαν της εκπαιδεύσεώς του εις την Σ.Ι. ζ.΄Ενεκεν υποβολής ψευδών ή ανακριβών πιστοποιητικών, χρησιμοποιηθέντων κατά την είσοδόν των εν τη Σχολή». Η παρ. 1 αντικατεστάθη ως άνω δια του άρθρ. 5 Β.Δ. 688 της 17/25 Οκτ. 1969 (ΦΕΚ Α΄ 215).          (Αντί της σελ. 294,07) Σελ. 294,07(α) Τεύχος 368-Σελ. 149 38.Γ.β.2 Σχολή Ικάρων   326 2.Ο απολυόμενος ΄Ικαρος, επ’ ουδενί λόγω επανέρχεται εις την Σχολήν Ικάρων, αλλά εάν ούτος προέρχεται εξ οπλιτών μετατάσσεται εις τας Τάξεις των Οπλιτών της Βασιλικής Αεροπορίας προς συμπλήρωσιν της θητείας του συμφώνως τω Ν.Δ. 3850/1958, Περί στρατολογίας των Ε.Δ. ονομαζόμενος ΄Εφεδρος Σμηνίας, (πλην της περιπτώσεως απολύσεως δια στρατιωτικήν ανεπάρκειαν) ειδικότητος γραφέως, εφ’ όσον θα έχη συμπληρώσει εξάμηνον τουλάχιστον φοίτησιν εις την Σχολήν. Εάν ούτος προέρχεται εξ ιδιωτών και επιπροσθέτως: α)΄Εχει συμπληρώσει κατά την χρονολογίαν της διαγραφής του εκ της Σχολής 12μηνον στρατιωτικήν υπηρεσίαν μετατάσσεται εις τας Τάξεις των Οπλιτών της Ε.Β.Α. προς συμπλήρωσιν της θητείας του και ονομάζεται ΄Εφεδρος Σμηνίας (πλην της περιπτώσεως απολύσεως δια στρατιωτικήν ανεπάρκειαν) ειδικότητος γραφέως. β)΄Εχει έλαττον των 12 μηνών, στρατιωτικήν υπηρεσίαν κατά την χρονολογίαν της διαγραφής εκ της Σχολής και: ι.Επιθυμεί να υπηρετήση την θητείαν του εν τη Ε.Β.Α., μετατάσσεται εις τας Τάξεις της Ε.Β.Α. προς συμπλήρωσιν της θητείας του. ιι.Δεν επιθυμεί να υπηρετήση την θητείαν του εν τη Ε.Β.Α., απολύεται δια διαταγής του επί της Εθνικής Αμύνης Υπουργού, υποχρεούμενος όπως εκπληρώση το υπόλοιπον των στρατιωτικών του υποχρεώσεων εις τον Στρατόν Ξηράς, όταν προσκληθή η κλάσις του. Εις περίπτωσιν καθ’ ην έχει προσκληθή η κλάσις και η κατηγορία του, παραμένει υποχρεωτικώς εν τη Ε.Β.Α. ως οπλίτης ειδικότητος γραφέως, προς συμπλήρωσιν των στρατολογικών του υποχρεώσεων. 4.Αι κατά την διάρκειαν της φοιτήσεώς του εις την Σχολήν επιβληθείσαι ποιναί δεν επηρεάζουσι την στρατολογικήν του κατάστασιν ως οπλίτου. 5.Δια τους εις τας τάξεις των οπλιτών μετατασσομένους Ικάρους αι κανονικαί άδειαι ή αναρρωτικαί τοιαύται εφ’ όσον δεν υπερέβησαν το τρίμηνον χρονικόν διάστημα, κεχωρισμένως δι’ εκάστην των ανωτέρω κατηγοριών, καλύπτουσι χρόνον στρατολογικών υποχρεώσεων. Ομοίως αναρρωτικαί άδειαι χορηγηθείσαι συνεπεία ατυχημάτων κατά την υπηρεσίαν και λόγω ταύτης καλύπτουσι χρόνον στρατολογικών υποχρεώσεων ασχέτως του συνολικού χρόνου τούτων. Αποβολή Ικάρου εκ της Σχολής ΄Αρθρ.59.-1.΄Ικαρος διαγράφεται αποβαλλόμενος της Σχολής δι’ αποφάσεως του Υπουργού Εθνικής Αμύνης/Γ.Ε.Α. στηριζομένης επί αποφάσεως του Πειθαρχικού Συμβουλίου δια: α)Παράβασιν του προς υπηρεσίαν καθήκοντος, δι’ ην κρίνονται ανεπαρκείς αι προβλεπόμεναι πειθαρχικαί ποιναί. β)Παραπτώματα θίγοντα την στρατιωτικήν τιμήν και αξιοπρέπειαν δι’ α κρίνονται ανεπαρκείς ή απέβησαν άκαρποι αι προβλεπόμεναι ποιναί.   Σελ. 294,08(α) Τεύχος 368-Σελ. 150 2.΄Ικαρος διαγράφεται αποβαλλόμενος της Σχολής δια διαταγής του Υπουργού Εθνικής Αμύνης/Γ.Ε.Α. κατόπιν αναφοράς του Διοικητού της Σχολής δια: α)Αυθαίρετον απουσίαν επί τόσας ημέρας, όσον εις εκάστην των περιπτώσεων προβλέπει ο σχετικός Νόμος ότι οπλίτης κυρύσσεται λιποτάκτης. Εν τη περιπτώσει ταύτη ο ΄Ικαρος δεν απαλλάσσεται της υπό του Στρατιωτικού Ποινικού Κώδικος προβλεπομένης ποινικής διώξεως. β)Καταδίκην εις ποινήν φυλακίσεως επί παραβάσει των άρθρ. 207-211, 216-218, 222, 224, 229, 235, 236, 336-351, 363, 372-378, 385-389, του Ποινικού Κώδικος. γ)Καταδίκην εις στέρησιν των πολτικών του δικαιωμάτων επί αδικήματι προβλεπομένου υφ’ οιουδήποτε άρθρου του Ποινικού Κώδικος ή άλλου τινός Νόμου. δ)Παραμονήν δις εις την αυτήν τάξιν λόγω αποτυχίας καθ’ όλην την διάρκειαν της φοιτήσεώς του. 3.Ο αποβαλλόμενος ΄Ικαρος επ’ ουδενί λόγω επανέρχεται εις την Σχολήν Ικάρων ή ετέραν Σχολήν ή Παραγωγικόν Κέντρον της Β. Αεροπορίας, αλλά εάν ούτος προέρχεται: α)Εξ οπλιτών, μετατάσσεται υποχρεωτικώς εις την τάξιν του σμηνίτου ειδικότητος γραφέως προς συμπλήρωσιν των στρατολογικών του υποχρεώσεων. β)Εξ ιδιωτών και ι.΄Εχει συμπληρώσει κατά την χρονολογίαν της διαγραφής του εκ της Σχολής δωδεκάμηνον τουλάχιστον στρατιωτικήν υπηρεσίαν, μετατάσσεται υποχρεωτικώς εις την τάξιν του σμηνίτου ειδικότητος γραφέως προς συμπλήρωσιν των στρατολογικών του υποχρεώσεων συμφώνως τω Ν.Δ. 3850/1958 «περί στρατολογίας των Ε.Δ.». ιι.Δεν έχει συμπλήρώσει κατά την χρονολογίαν της διαγραφής του εκ της Σχολής δωδεκάμηνον υπηρεσίαν, μετατάσσεται εις την τάξιν του σμηνίτου και απολύεται εκ των τάξεων της Ε.Β.Α., δια διαταγής του επί της Εθνικής Αμύνης Υπουργού, υποχρεούμενος όπως εκπληρώση το υπόλοιπον των στρατολογικών του υποχρεώσεων εις τον Στρατόν Ξηράς όταν προσκληθή η κλάσις αυτού. ιιι.Δεν έχει συμπληρώσει κατά την χρονολογίαν της διαγραφής του εκ της Σχολής δωδεκάμηνον στρατιωτικήν υπηρεσίαν, έχει δε προσκληθή η κλάσις και η κατηγορία του, μετατάσσεται υποχρεωτικώς εις την τάξιν του σμηνίτου ειδικότητος γραφέως, προς εκπλήρωσιν του υπολοίπου των στρατολογικών του υποχρεώσεων συμφώνως τω ανωτέρω Ν.Δ/τι.               Σχολή Ικάρων 38.Γ.β.2   327 ΚΕΦΑΛΑΙΟΝ Γ΄ ΣΥΜΒΟΥΛΙΑ Συμβούλιον Ικανότητος Ικάρων ΄Αρθρ.60.-1.Το Συμβούλιον Ικανότητος είναι το Ανώτατον ΄Οργανον κρίσεως και αποφάσεως της Σ.Ι. επί των μη δυναμένων να παρακολουθήσουν επιτυχώς την εκπαίδευσιν εν τη Σχολή Ικάρων λόγω ανεπαρκείας. 2.Σκοπός του Συμβουλίου Ικανότητος είναι η λεπτομερής και εμπεριστατωμένη εξέτασις της εκτάσεως και των αιτίων της αποτυχίας των παραπεμπομένων Ικάρων και εν συνεχεία λήψις αντικειμενικής και ακριβοδικαίας αποφάσεως περί συνεχίσεως ή διακοπής της εκπαιδεύσεως τούτων. 3.Αι αποφάσεις του Συμβουλίου Ικανότητος είναι υποχρεωτικαί δια τον Διοικητήν της Σχολής. 4.Το Συμβούλιον Ικανότητος των Ικάρων απαρτίζεται εκ των κάτωθι μελών: α)Διοικητού Σχολής Ικάρων. β)Διοικητών Σμηναρχιών Εκπαιδεύσεως Αέρος και Εδάφους. γ)Διοικητού Μοίρας Ικάρων. δ)Διοικητού Μοίρας Εκπαιδεύσεως Εδάφους ή Διοικητού Μοίρας ή Σμήνους Εκπαιδεύσεως Αέρος (μόνον δια το Τμήμα Ιπταμένων), αναλόγως του είδους της ανεπαρκείας. ε)Υπασπιστού της Σ.Ι., όστις εκτελεί καθήκοντα γραμματέως (άνευ ψήφου). 5.Οι κάτωθι καλούνται ως συμβουλευτικά μέλη άνευ ψήφου εάν τούτο κριθή αναγκαίον: α)Εκπαιδευταί Αέρος. β)Καθηγηταί ή Εκπαιδευταί. γ)Επιτηρηταί Ικάρων. δ)Τμηματάρχης Εκπαιδεύσεως και προγραμμάτων. ε)Ο αντίστοιχος Επόπτης Εκπαιδεύσεως. ς)Ο Ιατρός Σχολής Ικάρων. 6.Η εκ των τακτικών μελών ονομαστική σύνθεσις του Συμβουλίου Ικανότητος καθορίζεται δια διαταγής της Σχολής εφ’ άπαξ και τροποποιείται μόνον μεθ’ εκάστην αντικατάστασιν μέλους τινός εκ της εν τη οργανώσει της Σχολής θέσεώς του. 7.Το Συμβούλιον Ικανότητος συνέρχεται εντός 3ημέρου από της παραπομπής του Ικάρου. Ο Γραμματεύς του Συμβουλίου Ικανότητος μεριμνά δια την έγκαιρον ειδοποίησιν των μελών του Συμβουλίου και συγκλήσεως αυτού. 8.Δια ζητήματα Ακαδημαϊκής Στρατιωτικής και Πτητικής ανεπαρκείας οι ΄Ικαροι παραπέμπονται εις το Συμβούλιον Ικανότητος υπό του Διοικητού της Σχολής Ικάρων κατόπιν εισηγήσεως του αρμοδίου Διοικητού Μοίρας εφ’ όσον δεν επιτυγχάνουσι τας καθοριζομένας επιδόσεις και βαθμούς προόδου. 9.Επί ζητημάτων στρατιωτικής ανεπαρκείας η δικαιοδοσία του Συμβουλίου Ικανότητος εκτείνεται μέχρις αποφάσεως παραπομπής του Ικάρου εις «Πειθαρχικόν Συμβούλιον» εις ο εναπόκειται ν’ αποφασίση περί της αποβολής ή ου του παραπεμπομένου. Εις περίπτωσιν αποφάσεως μη παραπομπής εις Πειθαρχικόν Συμβούλιον, το Συμβούλιον Ικανότητος αποφασίζει περί της επιβλητέας πειθαρχικής ποινής.    10.Αναλόγως των αιτίων παραπομπής (Ακαδημαϊκή-Στρατιωτική και Πτητική ανεπάρκεια) υπό του οικείου Διοικητού Μοίρας εκδίδεται το σχετικόν έντυπον (υπόδειγμα 4) όπερ αποστέλλεται εις τους αρμοδίους δια την πλήρη συμπλήρωσιν αυτού, και διαβιβάζεται αυθημερόν εις τον Υπασπιστήν της Σχολής, ίνα τεθή υπ’ όψιν του Διοικητού. 11.Ο Διοικητής της Σχολής εκδίδει παραπεμπτικήν διαταγήν, περιλαμβάνουσα τα ονόματα των παραπεμπομένων Ικάρων, στοιχεία παραπεμπτικών εγγράφων και αιτίαν παραπομπής (σχετικόν έντυπον-υπόδειγμα 4). Η διαταγή αύτη δέον να κοινοποιήται τοις αποδέκταις, ως ούτοι καθορίζονται εν τω σχετικώ εντύπω (υπόδειγμα 5) το βραδύτερον 3 ημέρας προ της συγκλήσεως του Συμβουλίου Ικανότητος, της ημέρας συγκλήσεως περιλαμβανομένης. Εις τον ενδιαφερόμενον ΄Ικαρον γνωστοποιείται η παραπομπή του εις Συμβούλιον Ικανότητος, την πρωΐαν της καθορισθείσης δια την συζήτησιν ημέρας. 12.Δι’ έκαστον ΄Ικαρον, παραπεμπόμενον εις το Συμβούλιον Ικανότητος δια πτητικήν ανεπάρκειαν, ο Διοικητής Μοίρας Εκπαιδεύσεως Αέρος ετοιμάζει τον φάκελλον βαθμολογίας, περιλαμβάνοντα και το φύλλον τελικής γνωματεύσεως αυτού. Εν περιπτώσει παραπομπής του Ικάρου δι’ οιανδήποτε άλλην αιτίαν, πλην πτητικής ανεπαρκείας, ο Διοικητής Μοίρας Εκπαιδεύσεως Αέρος, συντάσσει επί φύλλου δοκιμής προόδου βραχείαν τελικήν γνωμάτευσιν επί της εν γένει επιδόσεώς του εις τας πτήσεις, άνευ δοκιμής εις τον αέρα, και προσκομίζει αυτήν εις το Συμβούλιον Ικανότητος μετά του φακέλλου βαθμολογίας του Ικάρου. 13.Δι’ έκαστον ΄Ικαρον παραπεμπόμενον δι’ Ακαδημαϊκήν ανεπάρκειαν, ο Διοικητής Μοίρας Εκπαιδεύσεως Εδάφους σχηματίζει φάκελλον, περιέχοντα βαθμολογίας όλων των εξετάσεων της περιόδου κατά μαθήματα, μέσον όρον βαθμολογιών, συνολικόν αριθμόν απουσιών και αποτελέσματα επανεξετάσεως, εάν έχουν διενεργηθή εις το μάθημα ή τα μαθήματα εις α είχεν αποτύχει. 14.Δι’ έκαστον ΄Ικαρον παραπεμπόμενον εις το Συμβούλιον Ικανότητος δια στρατιωτικήν ανε-πάρκειαν, ο Διοικητής της Μοίρας Ικάρων σχη-ματίζει φάκελλον, περιέχοντα βαθμολογίας ως ανωτέρω αναλυτικήν βαθμολογίαν γενικών προ-σόντων, φύλλον ποιότητος και εις περί-        (Μετά την σελ. 294,08) Σελ. 294,09 321-137 38.Γ.β.2 Σχολή Ικάρων   328 πτωσιν, καθ’ ην η αιτία της παραπομπής είναι πειθαρχική, αντίγραφον της αναφοράς του δι’ ης ανέφερε την ανεπάρκειαν του μαθητού και εζήτησε την παραπομπήν του εις το Συμβούλιον Ικανότητος. 15.Το Συμβούλιον Ικανότητος συνεδριάζει κεκλεισμένων των θυρών, δύναται όμως ο Πρόεδρος του Συμβουλίου να καλέση ως ακροατάς ενδιαφερομένους δια τα συμπεράσματα αξιωματικούς της Σχολής ή της Προϊσταμένης Αρχής. 16.Η διαδικασία του Συμβουλίου ικανότητος διεξάγεται προφορικώς και ο γραμματεύς τηρεί συνοπτικώς πρακτικά, εκτός σημείων άτινα, τη εντολή του Προέδρου ή αιτήσει μέλους τινός, καταχωρίζωνται κατά λέξιν. 17.Εν περιπτώσει απουσίας μέλους τινός, ένεκα σοβαρού κωλύματος, τούτο δύναται να αντικατασταθή υπό του αμέσως νεωτέρου της αρμοδιότητός του. 18.Το Συμβούλιον Ικανότητος ευρίσκεται εν απαρτία μόνον όταν άπαντα τα μετά ψήφου μέλη αυτού είναι παρόντα. 19.Κατά την συνεδρίασιν του Συμβουλίου Ικανότητος προσέρχεται ο παραπεμπόμενος ΄Ικαρος, όστις ερωτώμενος υπό του Προέδρου εκθέτει τας απόψεις του επί των στοιχείων, άτινα αποτελούν αντικείμενον της κρίσεώς του. 20.Μετά το πέρας της συνεδριάσεως απέρχεται ο ΄Ικαρος και επακολουθεί συζήτησις της υποθέσεως παρά του Συμβουλίου, μετά το πέρας της οποίας ο Πρόεδρος κηρύσσει λήξασαν ταύτην και αναγγέλει ότι άρχεται η ψηφοφορία. 21.΄Απαντα τα μετά ψήφου μέλη, ψηφίζουσι δι’ αναγραφής επί φύλλου χάρτου εφ’ ου έχουσιν αναγράψει το ονοματεπώνυμόν των και την λέξιν ΥΠΕΡ ή ΚΑΤΑ της προτάσεως, αναλόγως της αποφάσεώς των. Το φύλλον τούτο παραδίδουν διπλωμένον εις τον Πρόεδρον κατ’ ιδίαν έκαστον μέλος, άνευ συζητήσεως τινός. 22.Η απόφασις λαμβάνεται κατά πλειοψηφίαν. Ο Πρόεδρος καταμετρά τας ψήφους και αναγγέλλει το αποτέλεσμα, όπερ ο γραμματεύς καταγράφει εις τα Πρακτικά, μνημονεύων απαραιτήτως και ονομαστικώς την τυχόν υφισταμένην μειοψηφίαν. 23.Η ψηφοφορία είναι φανερά μεταξύ των μελών του Συμβουλίου Ικανότητος. Δια πάντα τρίτον η ψηφοφορία είναι μυστική, πλην εκείνων οίτινες έχουν υπηρεσιακήν ιδιότητα ή εξουσιοδότησιν εξετάσεως των Πρακτικών. 24.Αποχή εκ της ψηφοφορίας ή ρίψις λευκού χάρτου μέλους του Συμβουλίου Ικανότητος δεν επιτρέπεται.   Σελ. 294,10 321-138 25.Εν περιπτώσει εκδόσεως αποφάσεως υπέρ της συνεχίσεως της εκπαιδεύσεως του παραπεμφθέντος Ικάρου το Συμβούλιον αποφασίζει περαιτέρω, εάν η εκπαίδευσις δέον να συνεχισθή μετά της σειράς των Ικάρων εις ην ανήκει ούτος ή εις επομένην αναγράφον τούτω εν τω Πρακτικώ. Εις την δευτέραν περίπτωσιν ο ΄Ικαρος παρακολουθεί τα μαθήματα της τάξεώς του και μετά το πέρας του εκπαιδευτικού έτους παραμένει εις την ιδίαν τάξιν τασσόμενος εις το αριστερόν των Ικάρων της επομένης σειράς. Απόφασις παραμονής του Ικάρου εις την ιδίαν τάξιν δύναται να ληφθή άπαξ μόνον, η όλη δε φοίτησις δεν δύναται να υπερβή τα 5 έτη. Εάν δεν υπάρχη επομένη φοιτώσα σειρά Ικάρων ή δεν προβλέπεται τοιαύτη εντός του επομένου εκπαιδευτικού έτους, απόφασις του Συμβουλίου υπέρ της συνεχίσεως της εκπαιδεύσεως του παραπεμπομένου Ικάρου λαμβάνεται μόνον εφ’ όσον ούτος είναι εις θέσιν να παρακολουθήση την εκπαίδευσιν της σειράς εις ην ανήκει, τιθέμενος εις το αριστερόν των συμμαθητών του. Εν πάση περιπτώσει εάν ο ΄Ικαρος παραπεμφθή ένεκα πτητικής ανεπαρκείας η απόφασις του Συμβουλίου υπέρ της συνεχίσεως της εκπαιδεύσεώς του συνεπάγεται αλλαγήν εκπαιδευτού.                               Σχολή Ικάρων 38.Γ.β.2   329 26.Μετά την απόφασιν του Συμβουλίου, κατά ή υπέρ της συνεχίσεως της εκπαιδεύσεως του παραπεμπομένου Ικάρου ο γραμματεύς συγκεντρώνει τους φακέλλους (παραπεμπτικόν, βαθμολογικόν κλπ.) οίτινες διατηρούνται εις το Αρχείον της Σχολής. Εκ των φακέλλων τούτων καταρτίζονται τρία αντίγραφα των σχετικών εγγράφων άτινα απαρτίζουν τον φάκελλον αποφάσως του Συμβουλίου Ικανότητος περί του Ικάρου, δύο εκ των οποίων υποβάλλονται εις το «Γενικόν Επιτελείον Αεροπορίας», το δε τρίτον τηρείται εις το Αρχείον. Εις το «Γενικόν Επιτελείον Αεροπορίας» υποβάλλεται επίσης και αντίγραφον των τηρηθέντων πρακτικών του Συμβουλίου Ικανότητος. Η μέσα σε « » φράση των άνω εδαφίων δευτέρου και τρίτου αντικαταστάθηκαν ως άνω από το άρθρ. 3 του Π.Δ. 98/30 Απρ.-6 Μαΐου 1987 (ΦΕΚ Α΄ 60). Ο φάκελλος αποφάσεως του Συμβουλίου Ικανότητος περιλαμβάνει: α)Αντίγραφον εγγράφου παραπομπής (έντυπον υπόδειγμα 4). β)Αντίγραφον παραπεμπτικής διαταγής (απόσπασμα ημερησίας διαταγής-Σχολής Ικάρων, έντυπον υπόδειγμα 5). γ)Αντίγραφον φύλλου τελικής δοκιμής αέρος ή τελικής γνωματεύσεως Διοικητού Μοίρας Εκπαιδεύσεως Αέρος. δ)Αντίγραφον πρακτικού αποφάσεως Συμβουλίου Ικανότητος. ε)Αντίγραφον φύλλου βαθμολογίας, ως εν παρ. 12 και 13 ανωτέρω, εφ’ όσον ο ΄Ικαρος παρεπέμφθη δι’ αντίστοιχον ανεπάρκειαν. Κύρωσις Αποφάσεως Συμβουλίου Ικανότητος ΄Αρθρ.61.-«Η απόφαση του Συμβουλίου Ικανότητας αποτελεί πρόταση της Σχολής Ικάρων προς το Γεν. Επιτελείο Αεροπορίας, το οποίο ύστερα από εξέταση του σχετικού φακέλλου ενεργεί ως ακολούθως: α)Εκδίδει διαταγή για παράταση ή συνέχιση της εκπαίδευσης ή παραμονή του Ικάρου στην ίδια τάξη. β)Εισηγείται την έκδοση απόφασης από τον Υπουργό Εθνικής ΄Αμυνας για την απόλυση ή την παραπομπή του Ικάρου στο Πειθαρχικό Συμβούλιο». Το άρθρ. 61 αντικαταστάθηκε ως άνω από το άρθρ. 4 Π.Δ. 98/30 Απρ.-6 Μαΐου 1987 (ΦΕΚ Α΄ 60). ΄Αρθρ.62-63.-(Καταργήθηκαν από την παρ. 5 άρθρ. 42 Νόμ. 2109/1992, ΦΕΚ Α΄ 205, Τόμ. 36Δ, σελ. 1456,23).    Εκπαιδευτικόν Συμβούλιον Άρθρ.64.-1.Το Εκπαιδευτικόν Συμβούλιον είναι το επίσημον συμβουλευτικόν όργανον του Διοικητού, επί ζητημάτων εκπαιδεύσεως. 2.Επιλαμβάνεται των κάτωθι θεμάτων: α)Μελετά το συντελούμενον εκάστοτε εκπαιδευτικόν έργον και εισηγείται μέτρα προς βελτίωσιν του εκπαιδευτικού συστήματος. β)Εισηγείται τροποποιήσεις ή και αλλαγήν των εκπαιδευτικών προγραμμάτων ή του κανονισμού εσωτερικής λειτουργίας της Σχολής, επί ζητημάτων εκπαιδεύσεως. γ)Εισηγείται τον διορισμόν ή την παύσιν καθηγητών, εκπαιδευτών, βοηθών και διδασκάλων. δ)Επιλέγει τα εκπαιδευτικά συγγράμματα και εισηγείται την χρησιμοποίησιν νέων βιβλίων ή εκπαιδευτικών βοηθημάτων. ε)Εισηγείται την ίδρυσιν τυχόν πειραματικών κέντρων ή εργαστηρίων. ς)Εκφράζει γνώμην ερωτώμενον επί παντός γενικώς θέματος, αφορώντος την αρτιωτέραν, κατά το δυνατόν, εκπαίδευσιν των Ικάρων εντός των κειμένων διατάξεων και υφισταμένων διαταγών. 3.Το Εκπαιδευτικόν Συμβούλιον απαρτίζεται εκ των κατωτέρω μελών: α)Υποδιοικητού της Σχολής. β)Τμηματάρχου εκπαιδεύσεως και προγραμμάτων. γ)Διοικητών Σμηναρχιών Εκπαιδεύσεως Αέρος και Εδάφους. δ)Διοικητικών Μοιρών Εκπαιδεύσεως Αέρος (εφ’ όσον απαιτούνται). ε)Διοικητού Μοίρας Εκπαιδεύσεως Εδάφους. ς)Του αντιστοίχου Επόπτου Εκπαιδεύσεως Ιπταμένων ή Μηχανικών ή και αμφοτέρων. ζ)Των οικείων καθηγητών ή εκπαιδευτών, προκειμένης συζητήσεως επί θεμάτων της αρμοδιότητός των. 4.Καθήκοντα γραμματέως, εκτελεί το νεώτερον μέλος του Συμβουλίου. 5.Το Εκπαιδευτικόν Συμβούλιον θεωρείται εν απαρτία, εφ’ όσον παρίστανται τα 2/3 τουλάχιστον εκ των μελών αυτού. 6.Συγκαλείται υπό του Διοικητού της Σχολής, αι δε αποφάσεις του λαμβάνονται κατά πλειοψηφίαν. ΚΕΦΑΛΑΙΟΝ Δ ΑΔΕΙΑΙ-ΠΟΙΝΑΙ ΙΚΑΡΩΝ ΄Αδειαι Ικάρων ΄Αρθρ.65.-Εις τους Ικάρους δύνανται να χορηγώνται υπό του Διοικητού της Σχολής αι κάτωθι άδειαι: α)Κανονικαί. ι.Από της εσπέρας της 23ης Δεκεμβρίου μέχρι της εσπέρας της 7ης Ιανουαρίου. ιι.Από της εσπέρας της Μ. Τετάρτης μέχρι της εσπέρας της Τετάρτης του Πάσχα. ιιι.Κατά τον χρόνον της θερινής διακοπής της εκπαιδεύσεως διαρκείας 30 ημερών. ιυ.Μέχρι 15 ημερών κατ’ εξαίρεσιν λόγω σοβαρών και βασικών οικογενειακών λόγων.      (Αντί της σελ. 294,11(β) Σελ. 294,11(γ) Τεύχος 1241-Σελ. 51 38.Γ.β.2 Σχολή Ικάρων   330 β)΄Αδειαι απουσίας. ι.΄Αδεια εξόδου κατά τας Κυριακάς και επισήμους αργίας μετά διανυκτερεύσεως ή μη από της προηγουμένης. ιι.΄Αδειαι απουσίας μέχρις 6 ημερών εις περιπτώσεις εκτιμωμένας υπό της Διοικήσεως. ιιι.Τιμητικαί άδειαι εξόδου δια περιπτώσεις καθοριζομένας εκάστοτε υπό της Διοικήσεως της Σχολής. γ)Αναρρωτικαί άδειαι. Κατόπιν γνωματεύσεως της οικείας Υγειονομικής Επιτροπής (αύται τυγχάνουσιν υποχρεωτικαί).                                        Σελ. 294,12(γ) Τεύχος 1241-Σελ. 52 Σχολή Ικάρων 38.Γ.β.2   331 Ποιναί Ικάρων ΄Αρθρ.66.-1.Αι επιβαλλόμεναι εις τους Ικάρους ποιναί εισίν αι κάτωθι, αφορώσαι τα έναντι εκάστης διαλαμβανόμενα παραπτώματα: α)Νουθεσία:Δια το πρώτον ή και δεύτερον παράπτωμα εντός της αυτής εκπαιδευτικής περιόδου, συνεπαγόμενον ποινήν προσθέτων πεζικών ασκήσεων ή επίπληξιν ή κράτησιν. Δευτέρα νουθεσία νοείται δια τους Ικάρους με αρίστην επίδοσιν εις τα μαθήματα. β)Πρόσθετοι Πεζικαί Ασκήσεις:Δια παραπτώματα μαρτυρούντα βραδύτητα ή νωχέλειαν. Δι’ αταξίαν κατά την διάρκειαν της διδασκαλίας ή μελέτης, μη θίγουσαν το γόητρον του Εκπαιδευτού ή Επιτηρητού. γ)Επίπληξις:Δι’ ανάρμοστον συμπεριφοράν προς συμμαθητάς ή Ικάρους κατωτέρας τάξεως ή προς ιδιώτας, εφ’ όσον το παράπτωμα δεν λαμβάνει μεγάλην έκτασιν ώστε να εμπίπτη εις τα κατωτέρω προβλεπόμενα. δ)Περιορισμός:Δι’ αμέλειαν ή μικρά πταίσματα εις την υπηρεσίαν ή πειθαρχίαν. ε)Κράτησις:Δι’ απωλείας και φθοράς ατομικών και δημοσίων ειδών. Δι’ εξ αμελείας ή επιπολαιότητος μη συμμόρφωσιν προς τας Μονίμους Διαταγάς τας αφορώσας την εσωτερικήν υπηρεσίαν της Σχολής, εφ’ όσον το παράπτωμα δεν εμπίπτει εις τα υπό των κατωτέρω εδαφίων οριζόμενα. ς)Στέρησις εξόδου:Δι’ αδικαιολόγητον καθυστέρησιν επανόδου, εξ αδείας ή εξόδου εν τη πόλει ή παραπτώματα εν αδεία ή εξόδω, μαρτυρούντα έλλειψιν κοινωνικής και στρατιωτικής αγωγής. Ως ανώτατα όρια καθυστερήσεως θεωρούνται 24 ώραι δια την κανονικήν άδειαν και 5 ώραι δια την άδειαν εξόδου. Εάν η καθυστέρησις επανόδου υπερβαίνει τα ανωτέρω όρια, επιβάλλεται η ποινή φυλακίσεως. Δια παραπτώματα παραστάσεως κατά την έξοδον ή άδειαν, εφ’ όσον δεν λαμβάνωσι μεγάλην έκτασιν, ώστε να εμπίπτωσιν εις την κατωτέρω υποπαράγραφον. ζ)Φυλάκισις:Δια παραπτώματα θίγοντα την στρατιωτικήν τιμήν και αξιοπρέπειαν ή μαρτυρούντα έλλειψιν στρατιωτικής αντιλήψεως. 2.Δια τα ποινικά παραπτώματα των Ικάρων εφαρμόζονται αι διατάξεις του Σ.Π.Κ. ως και δι’ άπαντας τους εν ενεργεία στρατιωτικούς. Εις τας περιπτώσεις αυτάς η προανάκρισις δέον να περατούται και να υποβάληται εις το Υπουργείον Εθνικής Αμύνης/ΓΕΑ εντός 10 ημερών αφ’ ης η Διοίκησις της Σχολής λαβούσα γνώσιν του παραπτώματος διέταξεν ταύτην. Η εν συνεχεία τελική απόφασις του Υπουργού Εθνικής Αμύνης/ΓΕΑ δέον να κοινοποιήται τη Σχολή εντός 10 ημερών από της υποβολής αυτώ του σχετικού φακέλλου. Δικαιοδοσία Επιβολής Ποινών ΄Αρθρ.67.-1.Δικαίωμα επιβολής ποινών επί των Ικάρων έχουσι οι κάτωθι με την έναντι εκάστου δικαιοδοσίαν: α)Ο Επισ/νίας Αρχηγός. Προσθέτους πεζικάς ασκήσεις μιας περιόδου ως εν τω επομένω άρθρω.     β)Οι Αξ/κοί Επιτηρηταί. Προσθέτους πεζικάς ασκήσεις μέχρι 2 περιόδων και περιορισμόν ή κράτησιν μέχρι 4 ημερών. γ)Οι Διοικηταί Σμηνών της Μοίρας Ικάρων και Μοίρας Εκπ/σεως Αέρος. Προσθέτους πεζικάς ασκήσεις μέχρι 3 περιόδων και περιορισμόν ή κράτησιν μέχρις 6 ημερών. δ)Ο Δ/τής της Μοίρας Ικάρων, ο Δ/τής της Μοίρας Εκπ/σεως Αέρος, ο Δ/τής Μοίρας Εκπ/σεως Εδάφους και οι Επόπται Ικάρων. Νουθεσίαν, προφορικήν επίπληξιν μέχρι 2 στερήσεων εξόδων και περιορισμόν, ή κράτησιν ή φυλάκισιν μέχρι 10 ημερών. ε)Οι Διοικηταί Σμηναρχιών εκπ/σεως Αέρος και Εδάφους. Νουθεσίαν, προφορικήν επίπληξιν, μέχρι 3 στερήσεων εξόδου και περιορισμόν ή κράτησιν ή φυλάκισιν μέχρι 15 ημερών. ς)Ο Υποδ/τής της Σχολής. Μέχρι 20 ημερών περιορισμόν, κράτησιν ή φυλάκισιν και μέχρι 3 στερήσεων εξόδου. ζ)Ο Δ/τής της Σχολής. Μέχρι 4 στερήσεων εξόδου και περιορισμόν, κράτησιν ή φυλάκισιν μέχρι 30 ημερών. η)(Καταργήθηκε από το άρθρ. 6 Π.Δ. 98/30 Απρ.-6 Μαΐου 1987, ΦΕΚ Α΄ 60, οι δε κατωτ. περιπτ. θ και ι αναριθμούνται σε περιπτ. η και θ). η.(θ)Ο Αρχηγός ΓΕΑ. Περιορισμόν, κράτησιν ή φυλάκισιν μέχρι 50 ημερών. θ.(ι)Ο Υπουργός ή Υφυπουργός Εθνικής Αμύνης. Περιορισμόν, κράτησιν ή φυλάκισιν μέχρι 2 μηνών. 2.Δια τα εκτός Αθηνών διαπραττόμενα υπό των επ’ αδεία Ικάρων παραπτώματα, οι φρούραρχοι, ή Διοικηταί Αερονομείων έχουσι το δικαίωμα να επιβάλλωσιν αυτοίς περιορισμόν οίκοι μέχρι 4 ημερών, εάν η άδεια των Ικάρων είναι μεγάλης διαρκείας. Εν η περιπτώσει το παράπτωμα είναι βαρύ, ούτοι αποστέλλουσι τους πταίσαντας εις την Σχολήν, αναφερόμενοι προς την Διοίκησιν αυτής. 3.Ουδείς έτερος έχει δικαίωμα επιβολής ποινής επί των Ικάρων, γνωστοποιεί όμως προς την Σχολήν τυχόν παραπτώματα τούτων. ΄Εκτισις Ποινών Άρθρ.68.-1.Πρόσθετοι πεζικαί άσκήσεις:Κατά τας ώρας αναπαύσεως οι τιμωρημένοι δια προσθέτων ασκήσεων εκτελούσι πεζικάς ασκήσεις μετά πλήρους εξαρτήσεως στρατιώτου, μερίμνη και επιβλέψει του Σμηνίου Υπηρεσίας. Εκάστη περίοδος έχει διάρκειαν 15 πρώτων λεπτών. 2.Περιορισμός:Οι δια περιορισμού τιμωρημένοι παρακολουθούσιν απάσας τας κινήσεις του προγράμματος, κατά δε τας ώρας των ημερησίων αναπαύσεων παραμένουσιν εν τω θαλάμω. 3.Κράτησις:Οι δια κρατήσεως τιμωρημένοι παρακολουθούσιν απάσας τας κινήσεις του προγράμματος, πλην της βραδυνής ή μεσημβρινής κατακλίσεως, οπότε ούτοι εγκλείονται εις το Πειθαρχείον της Σχολής. 4.Στέρησις εξόδου:Οι δια στερήσεως εξόδου τιμωρημένοι παραμένουσιν εις την Σχο-    (Αντί για τη σελ. 294,13) Σελ. 294,13(α) Τεύχος Θ123-Σελ. 77 38.Γ.β.2 Σχολή Ικάρων   332 λήν κατά τας ώρας εξόδου των λοιπών Ικάρων. 5.Φυλάκισις:Οι δια φυλακίσεως τιμωρημένοι κατά τας ώρας κατακλίσεως και αναπαύσεως εγκλείονται εις το Πειθαρχείον της Σχολής. Εις εξαιρετικάς περιπτώσεις ο Διοικητής της Σχολής δύναται να διατάξη την έγκλεισιν του δια φυλακίσεως τιμωρημένου Ικάρου, καθ’ όλην την διάρκειαν της ποινής του, εις το Πειθαρχείον υποχρεούμενος όπως αναφέρη επ’ αυτού εις το «Γενικό Επιτελείον Αεροπορίας». Η μέσα σε « » φράση αντικαταστάθηκε ως άνω από το άρθρ. 7 Π.Δ. 98/30 Απρ.-6 Μαΐου 1987 (ΦΕΚ Α΄ 60). Διαδικασίαι επιμετρήσεως ποινών ΄Αρθρ.69.-1.Δι’ έκαστον παράπτωμα επιβάλλεται έν μόνον είδος ποινής ως κατωτέρω: 2.Δι’ ανεπαρκή και απρεπή δικαιολογίαν επιβάλλεται το ανώτατον όριον του προβλεπομένου είδους ποινής. Εάν το παράπτωμα τούτο ενέχει ιδιαιτέραν βαρύτητα δύναται να επιβληθή η αμέσως βαρυτέρα ποινή. 3.Ουδέποτε εκτίονται πλέιονες των 2 κατά σειράν στερήσεις εξόδου. Εξαίρεσις γίνεται δια τον εκτίοντα ποινήν φυλακίσεως ή τελούντα υπό προφυλάκισιν, όστις δεν εξέρχεται οπωσδήποτε της Σχολής. 4.Αι ποιναί περιορισμού και κρατήσεως διακόπτονται κατά τας ημέρας κανονικής αδείας του Ικάρου, εκτίοντος το υπόλοιπον της ποινής μετ’ αυτάς. 5.Αι ημέραι παραμονής του τιμωρημένου εις το θεραπευτήριον ή εις Νοσοκομείον προς θεραπείαν, ή καθ’ ας ούτος κατόπιν ιατρικής γνωματεύσεως απαλλάσσεται της εκτίσεως ποινών, δεν καλύπτουσι το αναλογούν μέρος της ποινής. 6.Ο Υπουργός Εθνικής Αμύνης δύναται εις εξαιρετικάς περιπτώσεις (Εθνική εορτή, πέρας εκπαιδευτικής περιόδου κλπ.) ν’ απαλλάξη τους τιμωρημένους Ικάρους της εκτίσεως του υπολοίπου των πειθαρχικών ποινών. Υποβολή Παραπόνων ΄Αρθρ.70.-Ως προς την υπό των Μαθητών Ικάρων υποβολήν παραπόνων ισχύουσιν αι σχετικαί διατάξεις Κανονισμού Εσωτερικής Υπηρεσίας Μονάδων και Υπηρεσιών της Βασιλικής Αεροπορίας.   Σελ. 294,14(α) Τεύχος Θ123-Σελ. 78 ΚΕΦΑΛΑΙΟΝ Ε΄ ΗΘΙΚΑΙ ΑΜΟΙΒΑΙ Ηθικαί Αμοιβαί ΄Αρθρ.71.-1.Εις τους Ικάρους οίτινες επέτυχον τον υψηλότερον βαθμόν κατά τας πτήσεις, Ακαδημαϊκήν εκπαίδευσιν και Στρατιωτικά Προσόντα απονέμονται υπό της Διοικήσεως της Σχολής αι κάτωθι ηθικαί αμοιβαί και τιμητικαί διακρίσεις: α)Διαμνημόνευσις εις Η.Δ.Σ. β)Απονομή Διπλώματος. γ)Απονομή εμβλήματος. δ)Τιμητικαί άδειαι εξόδου. 2.Αι περιπτώσεις και ο τρόπος απονομής των ως άνω ηθικών αμοιβών και διακρίσεων καθορίζονται δια διαταγών της Σχολής Ικάρων. ΚΕΦΑΛΑΙΟΝ ΣΤ΄ ΕΝΤΥΠΑ ΄Εντυπα Παρακολουθήσεως και Ελέγχου  Εκπ/σεως. ΄Αρθρ.72.-1.Η πρόοδος γενικώς της εκπαιδεύσεως και αι επιδόσεις των Ικάρων εις την εκπ/σιν αέρος και εδάφους, παρακολουθούνται και ελέγχονται υπό των: α)Φύλλων βαθμολογίας Εκπ/σεως Αέρος. β)Εντύπων Εκπαιδεύσεως.                          Σχολή Ικάρων 38.Γ.β.2   333 Φύλλα Βαθμολογίας Εκπ/σεως Αέρος ΄Αρθρ.73.-1.Τα φύλλα βαθμολογίας Εκπαιδεύσεως Αέρος τηρούνται ίνα εξασφαλίζηται: α)Η σύνταξις ενός πλήρους μητρώου των υπό των εκπαιδευτών επιδεικνυομένων ή διδασκομένων ως και των εκτελουμένων υπό των μαθητών ασκήσεων αέρος, καθ’ εκάστην εκπαιδευτικήν πτήσιν. β)Η απόκτησις σαφούς εικόνος περί της εκπαιδευτικής πτήσεως, ιδία δε των σημείων εις α υστέρησεν ο εκπαιδευόμενος. γ)Η απονομή βαθμού επιδόσεως δι’ εκάστην πτήσιν. δ)Ο έλεγχος της ορθής εκτελέσεως των καθηκόντων του εκπαιδευτού. ε)Η παροχή των απαιτουμένων στοιχείων δια την κρίσιν του εκπαιδευομένου. 2.Η κανονική τήρησις των φύλλων βαθμολογίας αποτελεί καθήκον και ευθύνην παντός ιπταμένου, εντεταλμένου οπωσδήποτε δια την εκπαίδευσιν αέρος των Ικάρων. 3.Τα προβλεπόμενα έντυπα φύλλων βαθμολογίας είναι: α)Φύλλον βαθμολογίας Πτήσεως ΄Οψεως, κατά την αρχικήν εκπαίδευσιν. Συμπληρούται δια πάσαν ικανοποιητικήν, έως και του μέσου όρου, πτήσιν αρχικού σταδίου εκπαιδεύσεως (Υπόδειγμα 6). β)Φύλλον βαθμολογίας Πτήσεως ΄Οψεως. Συμπληρούται ως το ανωτέρω δια πάσαν πτήσιν υστερήσεως ή αποτυχίας κατά την αρχικήν εκπαίδευσιν (Υπόδειγμα 7). γ)Φύλλον βαθμολογίας Πτήσεως δια το προκεχωρημένον στάδιον εκπαιδεύσεως. Συμπληρούται δια πάσαν ικανοποιητικήν, έως και του μέσου όρου πτήσιν προκεχωρημένου σταδίου (Υπόδειγμα 10). δ)Φύλλον βαθμολογίας Πτήσεως προκεχωρημένου σταδίου. Συμπληρούται ως ανωτέρω, δια πάσαν πτήσιν υστερήσεως ή αποτυχίας εις το προκεχωρημένον στάδιον (Υπόδειγμα 11). ε)Φύλλον βαθμολογίας Πτήσεως δι’ οργάνων. Συμπληρούται δια πάσαν ικανοποιητικήν έως και του μέσου όρου, πτήσιν δι’ οργάνων βασικών και εφηρμοσμένων ασκήσεων, δι’ άπαντα τα στάδια εκπαιδεύσεως (Υπόδειγμα 12). ς)Φύλλον βαθμολογίας Πτήσεως δι’ οργάνων. Συμπληρούται ως ανωτέρω, δια πάσαν πτήσιν υστερήσεως ή αποτυχίας (Υπόδειγμα 13). ζ)Φύλλον δοκιμής προόδου, τελικής γνωματεύσεως ή αλλαγής εκπαιδευτού ή Σμήνους. Συμπληρούται δια πάσαν σχετικήν προς τ’ ανωτέρω περίπτωσιν ανεξαρτήτως φάσεως εκπαιδεύσεως (Υπόδειγμα 14). η)Φύλλον μη πτήσεως, δι’ όλας τας φάσεις. Συμπληρούται δια πάσαν προβλεφθείσαν, υπό του εκπαιδευτικού προγράμματος και δι’ οιονδήποτε λόγον, μη εκτελεσθείσαν πτήσιν Ικάρου (Υπόδειγμα 15). θ)Φύλλον τυφλού ελέγχου οργάνων θαλάμου χειριστού αεροσκαφών ΧΑΡΒΑΡΤ. Συμπληρούται προ πτήσεως «ΜΟΝΟΣ» και προ της νυκτερινής πτήσεως (Υπόδειγμα 16).   ι)Φύλλον τυφλού ελέγχου θαλάμου χειριστού αεροσκαφών Τ-33 και Τ-37. Συμπληρούται προ πτήσεως «ΜΟΝΟΣ» και προ της νυκτερινής πτήσεως (Υπόδειγμα 17). 4.Τα φύλλα βαθμολογίας, ανεξαρτήτως σταδίου εκπαιδεύσεως, είναι των ακολούθων χρωμάτων: α)Λευκού χρώματος:΄Απαντα τα φύλλα βαθμολογίας δι’ ικανοποιητικήν πτήσιν. β)Ανοικτού ερυθρού χρώματος:΄Απαντα τα φύλλα βαθμολογίας δια πτήσεως υστερήσεως ή αποτυχίας. γ)Κιτρίνου χρώματος:Τα φύλλα δοκιμής προόδου, τελικής γνωματεύσεως ή αλλαγής εκπαιδευτού. δ)Κυανού χρώματος:Τα φύλλα μη πτήσεως. 5.Μετά πάσαν ανεξαιρέτως πτήσιν μετά μαθητού, ο εκπαιδευτής οφείλει να συμπληρώση έν φύλλον βαθμολογίας. 6.Μερίμνη του Διοικητού Μοίρας Εκπαιδεύσεως Αέρος υπάρχει εις τας διαφόρους αιθούσας εκπαιδευτών ικανός διαθέσιμος αριθμός εκ των χρησιμοποιουμένων εις το οικείον στάδιον φύλλων βαθμολογίας. 7.Το Αεροπορικόν Αρχηγείον Εκπαιδεύσεως δύναται δια διαταγής του και κατόπιν εισηγήσεως της Σχολής, να τροποποιή τα φύλλα βαθμολογίας εφ’ όσον συντρέχουσιν προς τούτο ειδικοί λόγοι (αναπροσαρμογή προγράμματος εκπαιδεύσεως αέρος κλπ.). Συμπλήρωσις Φύλλων Βαθμολογίας ΄Αρθρ.74.-1.Δι’ επίδοσιν του Ικάρου, ήτις κατά την κρίσιν του εκπαιδευτού δέον να βαθμολογηθή δια της κλίμακος ΚΑΛΩΣ (60%-69%) και άνω, συμπληρώνει έντυπον λευκού χρώματος (Υποδείγματα 6-8-10-12) αναλόγως του σταδίου εκπαιδεύσεως, ενώ δι’ επίδοσιν κατωτέρων, συμπληρώνει έντυπον ανοικτού ερυθρού χρώματος (Υποδείγματα 7-9-11-13) αντιστοίχως. 2.Δια πτήσεις δοκιμής προόδου και τελικής γνωματεύσεως, συμπληρούται το κιτρίνου χρώματος (Υπόδειγμα 14), ανεξαρτήτως σταδίου εκπαιδεύσεως και επιδόσεως του Ικάρου. Το αυτό και δια περιπτώσεις αλλαγής εκπαιδευτού. Εις το έντυπον τούτο ο βαθμός περιλαμβάνει το αντίστοιχον γράμμα και παρ’ αυτώ την αναλογούσαν επί τοις εκατόν βαθμολογίαν. 3.Δια πάσαν περίπτωσιν μη εκτελέσεως προβλεφθείσης πτήσεως συμπληρούται το κυανού χρώματος έντυπον (Υπόδειγμα 15). 4.Κατά την συμπλήρωσιν των φύλλων βαθμο-λογίας, εκτός των τοιούτων τελικής γνωματεύσεως δοκιμής προόδου και μη πτήσεως, ο     (Μετά την σελ. 294,14) Σελ. 294,15 321-143 38.Γ.β.2 Σχολή Ικάρων   334 εκπαιδευτής συμπληρώνει πρώτον το άνω μέρος του εντύπου, ήτοι ονοματεπώνυμον κλπ. πλην της βαθμολογίας. 5.Εις τον χώρον «Αποστολή» των φύλλων, τίθεται το στοιχείον αέρος (΄Ασκησις). 6.Εις τον χώρον «Αποστολή» του φύλλου δοκιμής προόδου (Υπόδειγμα 14) τίθενται οι ακόλουθοι χαρακτηρισμοί, αναλόγως του σκοπού πτήσεως: α)«Δοκιμή Προόδου». Εφ’ όσον η πτήσις, εκτελεσθείσα υφ’ οιουδήποτε, απέβλεπεν εις την διαπίστωσιν του βαθμού προόδου του δοκιμαζομένου Ικάρου ή εξέτασιν πτήσεως δια βαθμολογίαν. β)«Τελική Γνωμάτευσις». Ο χαρακτηρισμός ούτος της αποστολής τίθεται όταν η συμπλήρωσις του εντύπου (Υπόδειγμα 14) γίνεται με σκοπόν την διατύπωσιν της τελικής γνώμης του εκπαιδευτού ή εξεταστού, περί της εν γένει πτητικής καταστάσεως μαθητού ή χειριστού εφ’ όσον ο εκπαιδευτής ή εξεταστής ήθελε θέση τον μαθητήν υπό κρίσιν επαρκείας. γ)«Δοκιμή μετά το ατύχημα». Εφ’ όσον πρόκειται περί πτήσεως Ικάρου υποστάντος αεροπορικόν ατύχημα και δοκιμαζομένου προ της επαναλήψεως πτήσεων. δ)«Αλλαγή Εκπαιδευτού». Εφ’ όσον ο περί ου λόγος ΄Ικαρος παραδίδεται εις νέον εκπαιδευτήν προς συνέχισιν εκπαιδεύσεως, οπότε εις το έντυπον εκτίθενται και οι λόγοι της αλλαγής. 7.Εις τον χώρον «Αριθμός Μαθήματος» των εντύπων (Υποδείγματα 12 και 13) τίθεται ο αριθμός του μαθήματος ως τούτο ορίζεται εις το εγχειρίδιον εκπαιδεύσεως πτήσεως δι’ οργάνων και εις το αναλυτικόν πρόγραμμα εκπαιδεύσεως. 8.Ακολούθως έναντι εκάστης ασκήσεως εκτελεσθείσης εν συγκυβερνήσει (Στήλη Σ) τίθεται έν ή περισσότερα των ακολούθων συμβόλων: Το σύμβολον «ε». Εάν η άσκησις απλώς εδείχθη εις τον ΄Ικαρον κατά την πτήσιν (επίδειξις). Το σύμβολον «δ». Εάν η άσκησις εδιδάχθη εις τον ΄Ικαρον κατά την πτήσιν (διδασκαλία). Το σύμβολον «χ». Εάν η άσκησις εξετελέσθη υπό του Ικάρου κατά την πτήσιν (εκτέλεσις). ΄Εν, δύο ή και άπαντα τα σύμβολα δύνανται να σημειωθούν δια την αυτήν άσκησιν ή χειρισμόν. Η στήλη «Μ» συμπληρούται εις περίπτωσιν πτήσεως «Μόνος», σημειουμένων δια του συμβόλου «χ» των εκτελεσθεισών υπό του Ικάρου ασκήσεων.    Σελ. 294,16 321-144 9.Εν συνεχεία ο εκπαιδευτής βαθμολογεί τα εις το κάτω δεξιόν μέρος ευρισκόμενα στοιχεία επιδόσεως, έκαστον κεχωρισμένως και βάσει της δοθείσης βαθμολογικής κλίμακος. 10.Ο Γενικός βαθμός, τιθέμενος εις το άνω μέρος του εντύπου, δεν δύναται να είναι ανώτερος του κατωτέρου επί μέρους τοιούτου. Παρά τον γενικόν βαθμόν τίθεται και η επί τοις εκατόν βαθμολογία. 11.Εις το οπίσθιον μέρος του εντύπου, υπό τον τίτλον «Γενικαί Παρατηρήσεις», δίδεται βραχεία, αλλά σαφής λεκτική περιγραφή των κυριωτέρων σημείων της πτήσεως του Ικάρου, ιδιαιτέρως όμως και λεπτομερώς, των σφαλμάτων αυτού. 12.Ο εκπαιδευτής υπογράφει ευαναγνώστως το φύλλον βαθμολογίας, το δίδει προς μονογραφήν εις τον Διοικητήν του Σμήνους και το καταχωρίζει εις τον φάκελλον βαθμολογίας του Ικάρου. 14.Τα φύλλα βαθμολογίας συμπληρούνται και καρταχωρίζονται εις φακέλλους απαραιτήτως και ανυπερθέτως την ιδίαν ημέραν καθ’ ην εγένετο η πτήσις. 14.΄Απαντες οι φάκελλοι βαθμολογίας εκπαιδεύσεως αέρος, φυλάσσονται εντός ειδικού ερμαρίου, μερίμνη των Διοικητών Σμηνών και είναι συγκεντρωμένοι εν τη σειρά διατάξεώς των κατ’ εκπαιδευτάς. ΄Εντυπα Εκπαιδεύσεως ΄Αρθρ.75.-Δια την ενημέρωσιν των εντεταλμένων και παρακολούθησιν της εκπαιδεύσεως των Ικάρων, υπό των διαφόρων επιπέδων Διοικήσεως, χρησιμοποιούνται τα εκάστοτε καθοριζόμενα υπό του Αρχηγείου Αεροπορικής Εκπαιδεύσεως, έντυπα.                    Σχολή Ικάρων 38.Γ.β.2   335 ΚΕΦΑΛΑΙΟΝ Ζ΄ ΔΙΟΙΚΗΤΙΚΗ ΜΕΡΙΜΝΑ Έξοδα Εκπαιδεύσεως Άρθρ.76.-Άπαντα τα δια την εκπαίδευσιν, διατροφήν, ιματισμόν κλπ. έξοδα των Ικάρων βαρύνουσι το Δημόσιον. Στολαί και Διακριτικά Βαθμών Άρθρ.77.-Αι στολαί και διακριτικά βαθμών καθορίζονται υπό του εκάστοτε εν ισχύϊ Κανονισμού Στολών Ε.Β.Α. Ιματισμός. Άρθρ.78.-1.Η χορήγησις ιματισμού εις τους Ικάρους καθώς και αι αναγκαίαι επισκευαί και αντικαταστάσεις τούτου, ορίζονται δι΄ αποφάσεως του Υπουργού Εθνικής Αμύνης. 2.Οι Ίκαροι αναγράφουσι τον αριθμόν μητρώου των, δι΄ ανεξιτήλου μελάνης επί των ατομικών των ειδών και φυλάττουσι ταύτα εντός των υπό της Υπηρεσίας χορηγουμένων κιβωτίων ή ερμαρίων. 3.Οι επ΄ αδεία απερχόμενοι Ίκαροι φέρουσι μεθ΄ εαυτών, αναλόγως της εποχής του έτους και της διαρκείας της αδείας, τα αναγκαιούντα είδη ιματισμού, συμφώνως προς τας σχετικάς διαταγάς της Σχολής. 4.Μετά ευδόκιμον αποφοίτησιν εκ της Σχολής οι Ίκαροι δικαιούνται να παραλάβωσι τον ατομικόν ιματισμόν των δωρεάν. Εις τα είδη ταύτα δεν περιλαμβάνονται τα κιβώτια διαφυλάξεως, τα στρώματα, προσκεφάλαια, κελύφια, σινδόνια και κλινοσκεπάσματα. 5.Οι αποβαλλόμενοι ή απολυόμενοι της Σχολής Ίκαροι παραλαμβάνουσι μεθ΄ εαυτών μιαν λινοστολήν και μιαν πλήρην στολήν υπηρεσίας, άπαντα δε τα λοιπά είδη αυτών παραδίδονται εις την Σχολήν. Ταύτα διατίθενται δια τας ανάγκας της Σχολής. Αποδοχαί-Τροφοδοσίαι Ικάρων Άρθρ.79.-1.Το αντίτιμον τροφοδοτικής μερίδος των Ικάρων ή βελτιώσεως χορηγουμένης τυχόν εις είδος τροφής ορίζεται εκάστοτε υπό του Υπουργείου Οικονομικών, τη προτάσει του Γ.Ε.Α. και περιλαμβάνει την αξίαν άρτου, τροφίμων και πάσης αναγκαίας δαπάνης δια την παρασκευήν του συσσιτίου. 2.Οι Ίκαροι λαμβάνουν καθ΄ εκάστην:; Πρωϊνόν ρόφημα-Πρόγευμα-Γεύμα-Πρόδειπνον-Δείπνον. 3.Η σύνθεσις της παρασκευαζομένης μερίδος των ανωτέρω ορίζεται: εις μηνιαία προγράμματα συσσιτίου δια διαταγής της Σχολής Ικάρων, η δε λειτουργία του συσσιτίου ενεργείται κατά την οριζομένην εν τω Δ/τι «περί σταθερών χορηγιών Β.Α.» διαδικασίαν και τας δια διαταγών του Υ.Ε.Θ.Α./Γ.Ε.Α. περιεχομένας οδηγίας. 4.Τα υπολείμματα συσσιτίου εκποιούνται δια πλειοδοτικής δημοπρασίας υπέρ των πόρων του Μ.Τ.Β.Α.   5.Δικαιούνται παρασκευαζομένης μερίδος τροφής και της κεκανονισμένης βελτιώσεως τροφής των Ικάρων εις βάρος του Δημοσίου και οι εκάστοτε αξιωματικοί επιτηρηταί, οι μάγειροι και οι βοηθοί των και οι τραπεζοκόμοι (σερβιτόροι). 6.Οι Ίκαροι δικαιούνται του εκάστοτε οριζομένου υπό του Υπουργείου Οικονομικών μηνιαίου μισθού και του υπό κοινής αποφάσεως των Υπουργών Εθνικής Αμύνης και Οικονομικών οριζομένου πτητικού επιδόματος Ικάρων Β.Α. (Τμήματος Ιπταμένων) κατά τας εν αυτή προϋποθέσεις. Αμφότερα ταύτα δικαιολογούνται δια των οικείων καταστάσεων μισθοδοσίας εις βάρος του δημοσίου, δεν καταβάλλονται όμως εις τους Ικάρους αλλά διατίθενται δια την βελτίωσιν των όρων διατροφής και διαβιώσεως αυτών εν γένει δι΄ αποφάσεων του επί της Εθνικής Αμύνης Υπουργού. Είδη Καθαριότητος Άρθρ.80.-1.Η χορήγησις ειδών καθαριότητος ορίζεται δι΄ αποφάσεως του Υπουργού Εθνικής Αμύνης/Γ.Ε.Α. 2.Οι ευδοκίμως αποφοιτώντες της Σχολής Ίκαροι δικαιούνται να παραλάβωσι μεθ΄ εαυτών, δωρεάν, άπαντα τα ατομικά των είδη καθαριότητος. Οπλισμός Άρθρ.81.-1.Άμα τη εισόδω των εις την Σχολήν, οι Ίκαροι παραλαμβάνουσιν εν τυφέκιον μετά ξιφιδίου και πλήρους εξαρτήσεως. 2.Ούτοι μεριμνώσιν ιδιαιτέρως δια την καλήν συντήρησιν του οπλισμού των, όντες υπεύθυνοι δια πάσαν αντικανονικήν φθοράν ή βλάβην. Χρέωσις δια φθοράς και απωλείας ειδών Άρθρ.82.-Η αξία των εξ υπαιτιότητος, των Ικάρων προώρως φθειρομένων ή απολλυομένων ειδών βαρύνει τους Ικάρους, κρατείται δε εκ των αποδοχών των μετά την ονομασίαν των ως Ανθυποσμηναγών ή κατά τας διατάξεις των Νόμων «περί εισπράξεως δημοσίων εσόδων». ΚΕΦΑΛΑΙΟΝ Η΄ ΑΠΟΦΟΙΤΗΣΙΣ ΙΚΑΡΩΝ Ονομασία Ικάρων εις Ανθυποσμηναγούς Άρθρ.83.-1.Μετά το πέρας της εκπαιδεύσεως των Ικάρων συντάσσεται υπό της Σχολής πίναξ της γενικής τελικής βαθμολογίας, δι΄ ου καθορίζεται και η σειρά αρχαιότητος. Ο       (Αντί για τη σελ. 294,17(α) Σελ. 294,17(β) 38.Γ.β.2 Σχολή Ικάρων   336 πίναξ ούτος μετά του ατομικού φύλλου επιδόσεως δι΄ έκαστον Ίκαρον υποβάλλεται εις διπλούν εις το «Γενικό Επιτελείο Αεροπορίας» δια τας περαιτέρω ενεργείας προς κύρωσίν του. Η μέσα σε « » φράση αντικαταστάθηκε ως άνω από το άρθρ. 8 Π.Δ. 98/30 Απρ. –6 Μαΐου 1987 (ΦΕΚ Α΄ 60). 2.Ο Υπουργός Εθνικής Αμύνης κυροί τον πίνακα και προκαλεί την έκδοσιν Β.Δ/τος «περί ονομασίας των επιτυχώς αποπερατωσάντων την εκπαίδευσιν Ικάρων εις μονίμους Ανθυποσμηναγούς» της αντιστοίχου ειδικότητος. 3.Άμα τη κοινοποιήσει του ως άνω Β.Δ/τος ο Αρχηγός του Γ.Ε.Α. υπογράφει τα απονεμόμενα πτυχία, άτινα επιδίδονται αυτοίς εν τελετή κατά την ορκωμοσίαν των, ως αξιωματικών. Υποχρεώσεις αποφοιτώντων Ικάρων Άρθρ.84.-Οι αποφοιτώντες εκ της Σ.Ι. μαθηταί, ονομάζονται Ανθυποσμηναγοί, κατατάσσονται εις τα μόνιμα στελέχη της Ε.Β.Α. και υπέχουσιν εφ΄ εξής τας προβλεπομένας υπό των εν ισχύϊ διατάξεων περί μονίμων Αξιωματικών Β.Α. υποχρεώσεις παραμονής εις τας τάξεις της. ΜΕΡΟΣ VI΄ ΚΕΦΑΛΑΙΟΝ Α΄ ΤΕΛΙΚΑΙ ΔΙΑΤΑΞΕΙΣ Μεταβατικές Διατάξεις «Άρθρ.85.-1.Οι διατάξεις των άρθρ. 31 «Σπουδές», 32 «Πρόγραμμα Σπουδών», 33 «Εξετάσεις-Βαθμολογίες», 34 «Βαθμολογική Κλίμακα», 35 «Κριτήρια Επιτυχίας», 36 «Γενικά Προσόντα Ικάρων» και 37 «Προαγωγή Ικάρων» θα ισχύσουν για τους εισελθόντες στη Σχολή Ικάρων από το ακαδημαϊκό έτος 1983-84 και μετά. 2.Οι διατάξεις του καταργουμένου άρθρ. 38 του Β.Δ. 370/67 ισχύουν μόνο, γι΄ αυτούς που θα αποφοιτήσουν κατά τα ακαδημαϊκά έτη 1983-1984, 1984-1985 και 1985-1986». Το άρθρ. 85 αντικαταστάθηκε ως άνω από το άρθρ. 17 Π.Δ. 135/27 Μαρτ. –14 Απρ. 1984 (ΦΕΚ Α΄ 45).   Σελ. 294,18(β) Τεύχος Θ123-Σελ. 80 Καταργούμεναι διατάξεις Άρθρ.86.-1.Από της ισχύος του παρόντος καταργούνται: α)Το Β.Δ. 8.3.57 «περί λειτουργίας της Σχολής Ικάρων» (ΦΕΚ 51/30.3.57). β)Το Β.Δ. 1.12.58 «περί τροποποιήσεως και συμ-πληρώσεως διατάξεων τινών του από 8.3.57 Β.Δ/τος «περί λειτουργίας της Σχολής Ικάρων». γ)Το Β.Δ. 18.7.57 «περί λειτουργίας του Τμήματος Μηχ/κών Αξιωματικών της Σχολής Αεροπορίας». δ)Το Β.Δ. 29.10.60 «περί λειτουργίας του Τμήματος Αερ. Εγκαταστάσεων της Σχολής Αεροπορίας». ε)Το υπ΄ αριθ. 755/29.10.1960 Β.Δ/μα «περί τροποποιήσεως και συμπληρώσεως του από 18.7.57 Β.Δ/τος «περί λειτουργίας του Τμήματος Μηχανικών (Αξιωματικών) της Σχολής Αεροπορίας» (ΦΕΚ Α΄ 183/19.11.60). 2.Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Ακολουθούν 15 υποδείγματα.                         Σχολή Ικάρων 38.Γ.β.2   337